Τι πρέπει να προσέξεις στην Ανακαίνιση του Μπάνιου σου - Chroma Decor\nΤι πρέπει να προσέξεις στην Ανακαίνιση του Μπάνιου σου\nΒρίσκεστε εδώ:Αρχική / Ανακαίνιση μπάνιου / Τι πρέπει να προσέξεις στην Ανακαίνιση του Μπάνιου σου\nΗ απόφαση της έναρξης μιας διαδικασίας ανακαίνισης στο χώρο του μπάνιου, αποτελεί ένα από τα πιο συχνά ζητήματα καθώς ο συγκεκριμένος χώρος πλέον χρησιμοποιείται και για λόγους χαλάρωσης. Οι ανάγκες μιας οικογένειας, οφείλουν να αντικατοπτρίζονται στο χώρο αυτό, ώστε να είναι όλοι ικανοποιημένοι και να καλύπτονται πλήρως. Ωστόσο, η διαδικασία αλλαγής προϋποθέτει βασικούς κανόνες από την αρχή μέχρι και την ολοκλήρωση της, ώστε αυτή να αποβεί αποτελεσματική. Παρακάτω, θα δείτε τι ακριβώς χρειάζεται να προσέξετε, ώστε να έχετε τα καλύτερα αποτελέσματα με το λιγότερο δυνατό κόστος μακροπρόθεσμα.\nΣε ποιους απευθύνεται ο χώρος\nΠρέπει πάντα να σκέφτεστε τι ζητάτε από το χώρο του μπάνιου. Ένα WC για παράδειγμα, δεν χρειάζεται τις ίδιες εργασίες, όπως ένα κεντρικό μπάνιο. Να έχετε κατά νου ότι οι ανάγκες αλλάζουν, ανάλογα με το αν υπάρχουν παιδιά στο σπίτι, ηλικιωμένοι ή άτομα με ειδικές ανάγκες.\nΟι εγκαταστάσεις του μπάνιου\nΣτις εγκαταστάσεις του μπάνιου συμπεριλαμβάνονται τα υδραυλικά, η αποχέτευση και τα ηλεκτρολογικά. Θα πρέπει πριν κάνετε οποιαδήποτε ενέργεια, να συμβουλευτείτε τους ειδικούς, οι οποίοι οφείλουν να μεριμνήσουν για την μελέτη του προγράμματος εργασιών. Με αυτό τον τρόπο θα αποφύγετε κακοτεχνίες και μελλοντικές επισκευές.\nΩς προς τις υδραυλικές εγκαταστάσεις, θα πρέπει να τοποθετηθούν τα δίκτυα αποχέτευσης με τη σωστή κλίση. Η παροχή νερού θα πρέπει να είναι άριστη. Σημαντικό σε αυτή τη περίπτωση, είναι να εφαρμοστεί και ηχομόνωση, προς αποφυγή δυσάρεστων ήχων. Επίσης, φροντίστε ώστε η πρόσβαση για τυχόν επιδιορθώσεις να είναι εύκολη, αν υπάρξουν μελλοντικές βλάβες.\nΟ εξαερισμός, είναι από τα πιο σημαντικά πράγματα, για αυτό αν υπάρχει η δυνατότητα τοποθετείστε ένα παράθυρο, κατά προτίμηση με ανάκλιση ώστε να ορίζετε οι ίδιοι το άνοιγμα του. Εναλλακτικά, τοποθετήστε έναν ηλεκτρικό εξαεριστήρα, ώστε να αποφύγετε τα προβλήματα των υδρατμών και της υγρασίας στο μπάνιο.\nΣημαντικές επίσης, είναι οι ηλεκτρικές εγκαταστάσεις. Οι αγωγοί δεν θα πρέπει να τοποθετούνται ποτέ στο δάπεδο, αλλά αντίθετα να τοποθετούνται μέσα από επίχρισμα ή επένδυση τοίχων. Τα φωτιστικά σώματα, φροντίστε να είναι στεγανά και όσο το δυνατόν πιο μακριά από τη μπανιέρα ή το ντους. Οι διακόπτες και οι πρίζες, συνήθως βρίσκονται εκτός του μπάνιου για λόγους ασφαλείας. Αν βέβαια, επιθυμείτε να υπάρχουν εσωτερικά του χώρου, τότε θα πρέπει να έχουν απόσταση τουλάχιστον 1.50 μ. από τις πηγές νερού και επίσης οι πρίζες να διαθέτουν καπάκι προστασίας.\nΑπό την άλλη, τα υλικά συγκόλλησης και αρμολόγησης των ειδών υγιεινής και πλακιδίων θα πρέπει να είναι στεγανά, προκειμένου να αποτρέπεται η οποιαδήποτε διαρροή νερού στους χώρους γύρω. Ιδιαίτερη προσοχή χρειάζεται και στην επιλογή σύγχρονων υλικών. Μην προτιμήσετε απλό τσιμέντο.\nΕπίσης, οι σφραγίσεις μεταξύ του νιπτήρα και του τοίχου, καθώς και μεταξύ μπανιέρας – τοίχου, πρέπει να γίνονται με τη χρήση αντιμυκητιακής σιλικόνης και όχι με απλούς στόκους. Αυτό διότι, ο απλός στόκος δεν αντέχει στο συχνό καθάρισμα και δεν θα σας προσφέρει την απαραίτητη στεγανότητα.\nΑπό τα πιο σημαντικά πράγματα στην ανακαίνιση του μπάνιου, είναι η σωστή επιλογή πλακιδίων. Φροντίστε να κάνετε πρώτα αποξήλωση των παλιών, πριν τοποθετήσετε τα καινούρια. Σε αντίθετη περίπτωση, αν βάλετε τα νέα πλακάκια πάνω στα παλιά και μελλοντικά προκύψει πρόβλημα, θα αναγκαστείτε να τα αφαιρέσετε όλα. Η σωστή σειρά είναι, η αφαίρεση, το σοβάτισμα του τοίχου και τέλος η τοποθέτηση νέων πλακιδίων. Επιλέξτε πλακάκια, τα οποία είναι εύκολα στη συντήρηση – αντικατάσταση και έχουν καλή ποιότητα. Μερικές επιλογές είναι: το κεραμικό πλακάκι, το ξύλο, το μάρμαρο, ο γρανίτης, η ψηφίδα.\nΗ Λεκάνη και μπανιέρα\nΗ επιλογή της σωστής λεκάνης και μπανιέρας, θα σας γλιτώσουν χώρο και θα προσφέρουν καλύτερη λειτουργικότητα. Μια σύγχρονη λύση είναι η κρεμαστή λεκάνη, η οποία θα πρέπει να στηρίζεται σε γερή τοιχοποιία. Σε περίπτωση γυψοσανίδων, θα πρέπει να γίνεται μια πρόβλεψη για τοποθέτηση σιδερένιων στηριγμάτων. Ακόμη, σημαντική είναι η σωστή επιλογή στο καπάκι, καθώς συχνά παρατηρούνται λεκέδες ή σπασίματα.\nΣε ότι αφορά τη μπανιέρα, αν είναι κτιστή θα πρέπει να γίνεται πάντα κατασκευή παραθύρου επισκευής για βλάβες, χωρίς να χρειάζεται η αφαίρεση πλακιδίων. Αν επιθυμείτε μια χτιστή ντουζιέρα, τότε θα πρέπει να πραγματοποιηθεί η σωστή στεγάνωση πριν την τοποθέτηση πλακιδίων, προς αποφυγή την υγρασίας.\nΣτη σημερινή εποχή, τα καλοριφέρ είναι πιο σύγχρονα σχεδιαστικά. Μπορείτε να επιλέξετε ένα, με κομψό ύφος, το οποίο να μην πιάνει χώρο και να μπορεί να χρησιμοποιηθεί είτε ως κρεμάστρα για τις πετσέτες, είτε σαν διακοσμητικό στο χώρο του μπάνιου. Έτσι, συνδυάζεται η καλαισθησία με τη λειτουργικότητα.\nΑν το μπάνιο σας είναι μικρό χρειάζεται ο βασικός φωτισμός, αντίθετα αν είναι μεγάλο μπορείτε να τοποθετήσετε ψευδοροφή για τη σωστή κατανομή των φωτιστικών. Μην ξεχάσετε, ότι σημαντικός είναι και ο τοπικός φωτισμός δεξιά και αριστερά του καθρέφτη. Σε περίπτωση που έχετε σκούρους τοίχους, θα χρειαστείτε περισσότερες πηγές φωτός.


Muse 9724 - 160x230\nΧαλί Muse Art 9724 Μπεζ 160x230 Beauty Home\nΗ νέα συλλογή Muse της Beauty Home μπορεί να συμβάλει αποτελεσματικά στη διακόσμηση του χώρου σας. Το υψηλής ποιότητας υλικό τους, εγγυάται όμορφη αίσθηση αλλά ταυτόχρονα και μεγάλη αντοχή στον χρόνο. Είναι κατασκευασμένα από υλικά εξαιρετικά εύκολα στον καθαρισμό τους, με ανεξίτηλα χρώματα, αντιαλλεργικά, αντιμικροβιακά και αντιστατικά. Ένα μοντέρνο φινίρισμα στο χώρο σας που θα προσθέσει μια ιδιαίτερη πινελιά ανανέωσης. Πάχος Χαλιού: 11mm Βάρος Χαλιού / τ.μ.: 1900gr. Πυκνότητα (κόμποι) / τ.μ.: 320.000 Σύνθεση : Shrink Polyester - Heatset - Shiny Polyester\nΡοτόντα 140x140 Jute Art 9131-Veraman...\n121,72 € 179,00 € -57,28 € με ΦΠΑ\nInart 6-35-914-0011 ΧΑΛΙ ΥΦΑΣΜΑΤΙΝΟ...\nΧΑΛΙ ΥΦΑΣΜΑΤΙΝΟ ΡΟΜΒΟΙ 80X150 80x150x2\nΧαλί Aerial Art 9034 Εμπριμέ 120x180...\nΡοτόντα 160x160 Fluffie Art 9611 D....\nΧαλί PWC-0042 pakoworld πολύχρωμο...\nΧαλί PWC-0010 pakoworld μπεζ-μπλε...\nΧαλί Syrah Art 9201 Γκρι 160x230...\nΧαλί Boutique Art 9828 150x230...\nΧαλί βαμβακερό Cocotton 9230 Μπεζ...


υγιή επίπεδα σακχάρου στο αίμα: 7 τρόποι για να διατηρηθούν - Διαβήτη, Μαρτιου 2021\nΑν ο αριθμός του σακχάρου στο αίμα σας ανεβαίνει, αυτά τα επιστημονικά υποστηριζόμενα τρόφιμα δίαιτας, άσκησης και ευεξίας μπορούν να σας βοηθήσουν να το επιστρέψετε σε υγιέστερο επίπεδο.\nΑπολαύστε μεσογειακά γεύματα\nΣύμφωνα με μελέτες που αφορούν 140.000 άτομα, οι πιθανότητες εμφάνισης διαβήτη είναι 21% χαμηλότερες για όσους ακολουθούν γεύματα μεσογειακής διατροφής γύρω από φυτικά τρόφιμα, συμπεριλαμβανομένων φρούτων και λαχανικών, φασολιών, ξηρών καρπών, δημητριακών ολικής αλέσεως και ελαιολάδου. Τα ψάρια και το κοτόπουλο τρώγονται τακτικά αλλά όχι κόκκινο κρέας, βούτυρο ή γλυκά. Τα φυτοθρεπτικά συστατικά και οι φυτικές ίνες στα φυτικά τρόφιμα συμβάλλουν στη διατήρηση υγιών επιπέδων σακχάρου στο αίμα και το ελαιόλαδο μειώνει τη φλεγμονή. Εδώ είναι μερικά ύπουλα πράγματα που αυξάνουν τα επίπεδα σακχάρου στο αίμα σας.\nΗ κατανάλωση περισσότερων ανθοκυανινών - των θρεπτικών συστατικών που δίνουν στα σταφύλια και στα μούρα τα έντονα κόκκινα και μπλε χρώματα - συνδέθηκε με τα υγιή επίπεδα σακχάρου στο αίμα σε μια νέα βρετανική μελέτη. Μία μερίδα ημερησίως σταφυλιών ή μούρων μπορεί να έχει τον ίδιο αντίκτυπο στο σάκχαρο του αίματος ως μείωση κατά ένα σημείο του δείκτη μάζας σώματος, λέει ο ερευνητής Aedin Cassidy της Νοσηλευτικής Σχολής του Norwich.\nδρ. αποτοξίνωση 3 ημερών\nΕάν συχνά χάσετε ένα πρωινό γεύμα, θα έχετε περισσότερες πιθανότητες να αναπτύξετε διαβήτη τύπου 2. Τρώγοντας το πρωινό μπορεί να βοηθήσει στη σταθεροποίηση του σακχάρου στο αίμα όλη την ημέρα. Προετοιμάστε ένα υγιές μείγμα πρωτεϊνών, πολύπλοκων υδατανθράκων και λίπους γιαούρτι αναμεμειγμένο με φρούτα και ξηρούς καρπούς, για παράδειγμα. Ξεκινώντας τη μέρα με πολλούς απλούς υδατάνθρακες (όπως ένα μπαγκέλι και μια ΕΕ) είναι εξίσου κακό για το σάκχαρο του αίματός σας καθώς παρακάμπτεστε το γεύμα, σύμφωνα με πειράματα στο Πανεπιστήμιο της Μινεσότα. Βεβαιωθείτε ότι ακολουθείτε επίσης αυτούς τους κανόνες για υγιή επίπεδα σακχάρου στο αίμα.\nΙδρώστε και ενισχύστε\nπώς να διορθώσετε την ισορροπία του κόλπου ph\nΟι γυναίκες που έκαναν καρδιο (τουλάχιστον δυόμισι ώρες) και άσκηση δύναμης (τουλάχιστον μία ώρα) κάθε εβδομάδα είχαν τον χαμηλότερο κίνδυνο διαβήτη - περίπου το ένα τρίτο μικρότερο από αυτό των μη ασκητών. Μετά από μια άσκηση, οι μύες σας παίρνουν περισσότερη γλυκόζη από την κυκλοφορία του αίματος. Καθώς πλησιάζετε περισσότερο χρόνο, τα κύτταρα γίνονται πιο ευαίσθητα στην ινσουλίνη.\nΒήμα μακριά από το γραφείο (και την τηλεόραση)\nΠερπατήστε για δύο λεπτά μετά από κάθε 20 που ξοδεύετε καθισμένοι. Μια νέα μελέτη από την Αγγλία δείχνει ότι τα τακτικά διαλείμματα για περπάτημα προωθούν τα υγιή επίπεδα σακχάρου στο αίμα και μειώνουν τις αιχμές του σακχάρου στο αίμα αφού τρώτε.\nΥπολογίστε τον κίνδυνο σας\nΣυμπληρώστε μια δοκιμή κινδύνου στο diabetes.org και λάβετε τα αποτελέσματα στο επόμενο ραντεβού του γιατρού σας, προτείνει ο Robert Ratner, MD, επικεφαλής επιστημονικός και ιατρικός υπεύθυνος της Αμερικανικής Ένωσης Διαβήτη. Μια υψηλότερη βαθμολογία μπορεί να προκαλέσει νωρίτερα ή πιο συχνά ελέγχους σακχάρου στο αίμα. Ελέγξτε αυτά τα σαφή σημάδια που θα μπορούσατε να έχετε υψηλό σάκχαρο στο αίμα\nΕξετάστε το περίβλημα του φαρμάκου σας\nμπορεί το μήλο μηλίτη να θεραπεύσει τη μήτρα


Κατάλαβες τώρα..;; Η μαθήτρια με τη μαντήλα «έφαγε» τον Διευθυντή του σχολείου - Κατοχικά Νεα\nΑκριβά πλήρωσε την πρωτοβουλία του ο Διευθυντής του σχολείου στην Κύπρο, ο οποίος θεώρησε σωστό να ζητήσει από μαθήτρια – πρόσφυγα από την Συρία να μην πηγαίνει με την μαντήλα στο σχολείο.\nΚαι αυτό γιατί αντί η μαθήτρια να βγάλει τη μαντήλα το Υπουργείο Παιδείας τον μετέθεσε σε θέση…ψυγείο!\nΌλα αυτά παρά τη δήλωση… μετανοίας που υποχρεώθηκε να κάνει και μάλιστα δημόσια ο διευθυντής του Λυκείου!\nΣήμερα το Λύκειο Αποστόλου Βαρνάβα στη Λευκωσία ξεκίνησε με τη μαθήτρια Άλαα κανονικά στο θρανίο (και με τη μαντίλα της), αλλά χωρίς τον διευθυντή Λοΐζο Σέπο που μετακινήθηκε χθες στα Κρατικά Ινστιτούτα Επιμόρφωσης.\nΗ Άλαα Χαράρα, η 17χρονη Σύρια πρόσφυγας που εκδιώχθηκε από τον κ. Σέπο από το λύκειο την Παρασκευή επειδή φορούσε μαντίλα, θα βρίσκεται κανονικά στο σχολείο της σήμερα. Οι συμμαθητές/τριές της από την πρώτη στιγμή ήταν στο πλευρό της. Δεν πείστηκαν ότι το «θέμα λύθηκε», κατά τον υπουργό Παιδείας Κώστα Χαμπιαούρη, ο οποίος το Σάββατο ανέλαβε πρωτοβουλία και κάλεσε στο γραφείο του τη μαθήτρια, τον πατέρα της και τον διευθυντή του σχολείου. Δεν πείστηκαν ούτε από την… εκδήλωση αγάπης του κ. Σέπου προς τη μαθήτρια, μπροστά στις κάμερες. Αλλά ούτε από τις διαβεβαιώσεις του ότι θα τη στηρίξει. Και, για σήμερα, ετοίμαζαν διαμαρτυρία για «να φράξουν την είσοδο στον ρατσισμό». Θα εμπόδιζαν, όπως ανέφεραν στα μέσα κοινωνικής δικτύωσης, τον «ρατσιστή διευθυντή» να εισέλθει στο σχολείο. Ζητούσαν δε από το υπουργείο τη μετακίνησή του. Εντός ολίγων ωρών η ανακοίνωση της εκδήλωσης διαμαρτυρίας συγκέντρωσε εκατοντάδες προτάσεις ενδιαφέροντος από τους χρήστες του facebook ενώ γύρω στους 400 χρήστες δήλωναν ότι θα παρευρίσκονταν στην εκδήλωση.\nΟ υπουργός Παιδείας Κώστας Χαμπιαούρης, όπως πληροφορείται ο «Π», θορυβήθηκε έντονα από την αντίδραση των μαθητών/τριών και επιχειρούσε μαζί με τους συνεργάτες του από το πρωί χθες να βρει λύση για την εύρυθμη και χωρίς προβλήματα λειτουργία του σχολείου. Σε ανακοίνωσή του, το Υπουργείο Παιδείας αναφέρει ότι «για την εύρυθμη και ομαλή λειτουργία της σχολικής μονάδας, αποφάσισε να μετακινήσει τον κ. Λοΐζο Σέπο από το Λύκειο Αποστόλου Βαρνάβα και να τον τοποθετήσει στα Κρατικά Ινστιτούτα Επιμόρφωσης. Στη θέση του κ. Σέπου τοποθετείται από τις 9 Σεπτεμβρίου 2019 ο κ. Χρήστος Ζαντήρας». Το υπουργείο αναφέρεται σε «κάποιους που προσπαθούν να δυναμιτίσουν το κλίμα με ενέργειές τους» και σημειώνει για άλλη μία φορά ότι η πολιτική του στηρίζεται στις αρχές της πολυπολιτισμικότητας, της διαφορετικότητας και της ελεύθερης έκφρασης, πέρα από εθνικές και θρησκευτικές πεποιθήσεις του κάθε μαθητή/τριας.\nΣήμερα το πόρισμα\nΣήμερα, στο μεταξύ, στα χέρια του υπουργού Παιδείας αναμένεται να φτάσει το πόρισμα της έρευνας που διεξάγει ο επιθεωρητής Σωκράτης Μυλωνάς σε σχέση με το περιστατικό. Εν αναμονή της έρευνας βρίσκεται και η ΟΕΛΜΕΚ, εκπρόσωποι της οποίας θα βρίσκονται σήμερα στο λύκειο για να διαπιστώσουν ότι το σχολείο θα λειτουργήσει χωρίς προβλήματα. Όπως ανέφερε στον «Π» ο πρόεδρος της οργάνωσης Κώστας Χατζησάββας, τελικές τοποθετήσεις από την οργάνωση θα γίνουν μετά την ολοκλήρωση της έρευνας, ωστόσο, όπως είπε, το Υπουργείο Παιδείας εμπράκτως θα πρέπει να αποδείξει πως δεν αποδέχεται συμπεριφορές που προσβάλλουν την αξιοπρέπεια και την προσωπική αξία του κάθε παιδιού. Ο κ. Χατζησάββας τόνισε την ανάγκη σύγκλησης της Επιτροπής Κανονισμών της λειτουργίας των σχολείων ώστε να διευκρινιστούν, εάν υφίστανται, οι οποιεσδήποτε ασάφειες.\nΜε πληροφορίες από τον Πολίτη\nLolly 09/10/2019 @ Σεπτέμβριος 10, 2019 2:57 μμ\nΟΙ ΚΥΠΡΙΟΙ ΤΕΛΙΚΑ ΕΙΝΑΙ ΑΞΙΟΙ ΤΗΣ ΜΟΙΡΑΣ ΤΟΥΣ. Όταν η ομάδα στόχος γίνει φορέας της εναντίον της πολιτικής τότε η μοίρα της ειναι προδιαγεγραμμένη. Λυπάμαι αλλά δεν έχει μέλλον το νησί.\nG. M. 09/10/2019 @ Σεπτέμβριος 10, 2019 3:17 μμ\nΙσλαμ θελετε γκιαουρηδες ραγιαδες. Ισλαμ θα λαβετε. Αντε και ισλαμικο χαλιφατο και εκ νεου οθωμανικη επαρχια. Μοναχα που αυτη την φορα δεν θα εχει επανασταση, διοτι οι Ελληνες θα εχουν αφανιστει απο την αφροασιατικη ισλαμικη λαιλαπα. Οταν εισαι λοβοτομημενος ηλιθιος λαος αυτα παθαινεις.\nNeria 09/11/2019 @ Σεπτέμβριος 11, 2019 12:54 πμ\nΑφού δε διαμαρτυρήθηκε κανείς για τη μετάθεση του διευθυντή, άρα είναι όλοι μαχόμενοι υπέρ της μαντίλας στο σχολείο αυτό.


Σταδιακή βελτίωση του καιρού | Newsbomb\n07 Φεβρουαρίου 2014 08:30\nΤοπικές νεφώσεις περισσότερο αυξημένες στη Θεσσαλία, την κεντρική και ανατολική Στερεά, την ανατολική Πελοπόννησο και το κεντρικό και νότιο Αιγαίο με τοπικές βροχές και σταδιακή βελτίωση, περιμένουμε σήμερα.\nΛίγα χιόνια θα πέσουν στα ορεινά ενώ τοπικές καταιγίδες θα σημειωθούν στο νοτιοανατολικό Αιγαίο.\nΗ θερμοκρασία θα κυμανθεί από 1 έως 13 βαθμούς στη Βόρεια Ελλάδα, από 7 έως 13 βαθμούς στην κεντρική Ελλάδα, από 9 έως 15 βαθμούς στη νότια Ελλάδα, από 5 έως 17 βαθμούς στη δυτική Ελλάδα και από 9 έως 17 βαθμούς στα νησιά του Αιγαίου και την Κρήτη.\nΟι άνεμοι στο Αιγαίο θα πνέουν ασθενείς και τοπικά τις πρωινές ώρες από ανατολικές διευθύνσεις ασθενείς έως μέτριοι και στο Ιόνιο ασθενείς.\nΣτην Κεφαλονιά ο καιρός θα είναι γενικά αίθριος με λίγες παροδικές νεφώσεις τις πρωινές κυρίως ώρες. Οι άνεμοι θα πνέουν ασθενείς έως και 4 μποφόρ ενώ η θερμοκρασία θα κυμανθεί από 10 έως και 15 βαθμούς Κελσίου.\nΝεφώσεις με βροχές κατά περιόδους οι οποίες από το μεσημέρι και μετά θα σταματήσουν, περιμένουμε στην Αττική. Η θερμοκρασία στο κέντρο θα φτάσει τους 12 βαθμούς Κελσίου. Οι άνεμοι θα πνέουν ανατολικοί βορειοανατολικοί σχεδόν μέτριοι έως μέτριοι με βαθμιαία εξασθένηση.\nΠαροδικές νεφώσεις αυξημένες έως το μεσημέρι, περιμένουμε στη Θεσσαλονίκη. Η θερμοκρασία θα φτάσει τους 12 βαθμούς Κελσίου. Οι άνεμοι στον Θερμαϊκό θα πνέουν ασθενείς και το μεσημέρι νοτιοανατολικοί έως μέτριοι.\nΣτα δυτικά νεφώσεις οι οποίες γρήγορα θα αυξηθούν και θα σημειωθούν, κυρίως μετά το μεσημέρι, τοπικές βροχές και καταιγίδες πρόσκαιρα ισχυρές.\nΣτις υπόλοιπες περιοχές λίγες νεφώσεις οι οποίες βαθμιαία θα αυξηθούν στα βόρεια, τα κεντρικά και το ανατολικό Αιγαίο όπου θα σημειωθούν κυρίως από το απόγευμα τοπικές βροχές και πιθανώς στα βορειοανατολικά σποραδικές καταιγίδες. Λίγα χιόνια στα ορεινά της Ηπείρου και της δυτικής Στερεάς (σε υψόμετρο από 1.500 μέτρα).\nΆνεμοι: νότιοι νοτιοδυτικοί 4 με 6 και από το απόγευμα στο Αιγαίο τοπικά 7 μποφόρ.\nΘερμοκρασία: σε μικρή άνοδο οι μέγιστες.\nΚυριακή - Δευτέρα\nΛίγες νεφώσεις τοπικά αυξημένες στα δυτικά, τα βόρεια και το ανατολικό Αιγαίο όπου θα σημειωθούν τοπικές βροχές οι οποίες τη Δευτέρα βαθμιαία θα εξασθενήσουν.\nΆνεμοι: δυτικοί νοτιοδυτικοί 4 με 5 μποφόρ, τοπικά στο Αιγαίο 6 και πρόσκαιρα την Κυριακή 7 μποφόρ.\nΑραιές νεφώσεις οι οποίες βαθμιαία την Τετάρτη θα πυκνώσουν στα δυτικά. Τοπικά περιορισμένη ορατότητα τις πρωινές ώρες στα ηπειρωτικά.\nΆνεμοι: από νότιες διευθύνσεις 4 με 5 και τοπικά στο Ιόνιο 6 μποφόρ.\nΘερμοκρασία: σε μικρή περαιτέρω άνοδο την Τρίτη.\nΎπνος μωρού: Το κόλπο που ανακάλυψε μία μαμά για να κοιμηθεί το μωρό μέσα σε 1 λεπτό\nHot Mama! Η Δούκισσα Νομικού στην πιο σέξι φωτογραφία στο Instagram μετά τη γέννηση του γιου της\n8 συμβουλές για να κάνεις χέρια μπομπάτα!


Διατηρητέα η τρομοκρατία.. - Greece-Salonika| Ενημέρωση και Άποψη\nHome Unlabelled Διατηρητέα η τρομοκρατία..\nΔιατηρητέα η τρομοκρατία..\n"Ρουβίκωνας" εν δράσει..\nαγνώστων λοιπών στοιχείων,\nαγνώστου πολιτικής και αγνώστου ιδεολογίας.\nΠοιοι είναι τελικά αυτοί οι άνθρωποι;;\nΠώς βγάζουν τα προς το ζην; Από ποιες οικογένειες προέρχονται; Πήγαν σχολείο; Σπούδασαν σε ..κάποιο ίδρυμα; Είναι κληρονόμοι ή απόκληροι;\nΓια ποιον λόγο εισβάλλουν στην Τράπεζα της Ελλάδος και μετά στο προαύλιο της Βουλής;\nΠοια είναι η σχέση τους με όσους κατέστρεψαν την Ερμού τις προάλλες και με όσους καίνε ακυρωτικά μηχανήματα; Και γιατί διάλεξαν το όνομα Ρουβίκωνας;\nΞέρουν ότι ο Ιούλιος Καίσαρ και οι λεγεώνες του διέβησαν τον Ρουβίκωνα για να καταλύσουν τη δημοκρατία στη Ρώμη και να επιβάλουν δικτατορία;\nΓιατί ο δημοσιογραφικός λυρισμός τούς αποκαλεί «ομάδα αναρχικών»; Τι θα πει «αναρχικός» και ποια η σχέση τους με τον ιστορικό «αναρχισμό»;\nΑναρχικοί πολέμησαν και στον ισπανικό εμφύλιο τον Φράνκο. Αυτοί ποιον πολεμούν και για ποιον λόγο;\nΠέρα από όλα τα άλλα, θα είχε ενδιαφέρον εάν η αστυνομία που συνέλαβε τα μέλη του Ρουβίκωνα, πριν τα αφήσει, να αναζητήσει απαντήσεις σε μερικές από τις ως άνω ερωτήσεις.\nΔιότι το πρόβλημα δεν είναι μόνον ότι ο πρόεδρος της Βουλής και ο υπουργός Προστασίας του Πολίτη απαίτησαν να μην τιμωρηθούν κάποιοι που διέπραξαν αξιόποινες πράξεις. Σιγά τα ωά.\nΤο πρόβλημα είναι η προστασία της ανωνυμίας τους. Και δεν εννοώ τα ονοματεπώνυμα των φυσικών προσώπων. Εννοώ το ονοματεπώνυμο του «πολιτικού τους ακτιβισμού». Για φαντασθείτε αν το ίδιο είχε γίνει από μέλη της Χρυσής Αυγής;\nΓια ποιον λόγο ο κ. Τζανακόπουλος τους αθωώνει ως ακτιβιστές, διαχωρίζοντάς τους από οποιαδήποτε ομάδα παραφρόνων θα έκανε τα ίδια; Προφανώς γνωρίζει κάτι που εμείς αγνοούμε.\nΗ τρομοκρατία με αριστερό πρόσημο έχει νομιμοποιηθεί στη συνείδηση ενός μεγάλου μέρους της ελληνικής κοινωνίας. Είτε στη βαριά της μορφή είτε στην ελαφριά της.\nΕίτε με τους κατά συρροήν δολοφόνους είτε με τους κουκουλοφόρους. Πόσες διατριβές του Γιωτόπουλου χρειάστηκε να διαβάσουμε για να καταλάβουμε ότι σημασία δεν είχαν οι απόψεις του, αλλά οι ανθρώπινες ζωές που χάθηκαν; Και πόσες «μεμονωμένες» καταστροφές θα χρειαστούν για να καταλάβουμε πως υπάρχουν μαύρες τρύπες στην κοινωνία μας;\nΗ κοινοβουλευτική αριστερά δεν τις βλέπει, δεν θέλει να τις διακρίνει, ή μήπως, λόγω πολιτικού αταβισμού, δεν μπορεί να τις διακρίνει διότι τις θεωρεί φυσιολογικές;\nΔιατηρητέα και η τρομοκρατία λοιπόν.\nΚαι για να εξηγούμαι: τρομοκράτης δεν είναι μόνον όποιος σκοτώνει, αλλά και όποιος δρα χωρίς ταυτότητα και με άρρητες προθέσεις...


SEAT Ibiza 1,0 ΤSI 116 PS\n137.217 Επισκέψεις στο άρθρο - Ημερομηνία δημοσίευσης: 7/9/2019\nΤο SEAT Ibiza με την υψηλής απόδοσης έκδοση του 1,0 TSI και τους 116 ίππους (διαθέσιμο και με 95) είναι ένα από τα λίγα μικρά που έχουν καλό γκάζι και κοστίζουν κάτω από 14.500 ευρώ. Η αναλογία κιλών ανά ίππο είναι στο 9,8 kg/PS και επιβεβαιώνει το σπορτίφ χαρακτήρα του. Γενικά, δηλαδή, το Ibiza χαρακτηρίζεται σε όλες τις εκδόσεις για την σπορτίφ και οδηγοκεντρική συμπεριφορά, όμως στην προκειμένη περίπτωση χάρη στον «γεμάτο» κινητήρα εμφανίζεται ακόμη πιο ευχάριστο μιας και σου δίνεται η δυνατότητα να πας αρκετά σβέλτα.\nΣε γρήγορους ρυθμούς είναι ανάλαφρο και σταθερό, καλοζυγισμένο, με αυξημένα περιθώρια πρόσφυσης για τα δεδομένα της κατηγορίας, ενώ το γρήγορο τιμόνι ενισχύει την καλή αίσθηση. Η ανάρτηση, βέβαια, είναι λίγο σφιχτή, ωστόσο αυτή δεν κουράζει τους επιβάτες μέσα στην πόλη. Αναφορικά με τις επιδόσεις, το 0-100 χλμ./ώρα ολοκληρώνεται σε 9,7 δλ., το 60-100 χλμ./ώρα με 4η σε 7,5 δλ. ενώ η μέση κατανάλωση δοκιμής είναι στα 6,6 λτ./100 χλμ..


WWF - Αλιεία\nΚίνδυνοι και ελπίδες για τα ψάρια και τους αλιείς\nΗ αλιεία αποτελεί βασικό κομμάτι της ελληνικής οικονομίας και της παράδοσής μας. 24.000 ψαράδες ζουν από την αλιεία, εκ των οποίων το 96,4% είναι μικροί παράκτιοι αλιείς. Όμως, το 93% των ιχθυαποθεμάτων της Μεσογείου, είναι υπεραλιευμένα, δηλαδή ψαρεύονται με ρυθμό μεγαλύτερο απ'ό,τι αναπαράγονται. Αυτό αποτελεί μια μεγάλη απειλή τόσο για το θαλάσσιο οικοσύστημα, όσο και για την οικονομία και την παράδοσή μας.\nTα στατιστικά είναι ιδιαίτερα ανησυχητικά για ψάρια όπως ο τόνος και ο ξιφίας: 83% των αλιευμάτων είναι υπομεγέθη, δηλαδή κάτω από το επιτρεπόμενο μέγεθος. Αυτό σημαίνει ότι ψαρεύονται πριν μπορέσουν να αφήσουν απογόνους.\nΗ υπεραλίευση δεν αφορά μόνο την ποσότητα ή το μέγεθος των ψαριών που ψαρεύουμε, αλλά και τον τρόπο. Ορισμένες αλιευτικές πρακτικές είναι ιδιαίτερα καταστροφικές για το θαλάσσιο περιβάλλον, ενώ επίσης δημιουργούν πρόβλημα στους πληθυσμούς άλλων θαλάσσιων ειδών, όπως τα θαλάσσια θηλαστικά.\nΗ δράση μας για την υπεύθυνη αλιεία\nΜια ελπίδα για τα ψάρια και τους αλιείς γεννιέται στην Καβάλα\nΓρι γρι σε ηλιοβασίλεμα στην Καβάλα...\n© Γ. Παξιμάδης / WWF Ελλάς\nΥπάρχει τρόπος να εξασφαλίσουμε ψάρια για το μέλλον και να αποφύγουμε τις αρνητικές επιπτώσεις της αλιείας στο περιβάλλον; Αυτός είναι ακριβώς ο στόχος της προσπάθειάς μας στην Καβάλα, όπου για πρώτη φορά στη Μεσόγειο ένας αλιευτικός στόλος μπήκε στη διαδικασία περιβαλλοντικής πιστοποίησης αλιείας MSC.\nΔιάβασε περισσότερα για την πιστοποίηση αλιείας MSC.\nΤο Marine Stewardship Council (MSC) είναι ένας διεθνής οργανισμός με στόχο την πιστοποίηση της βιωσιμότητας της αλιείας. Αυτή τη στιγμή υπάρχουν 275 πιστοποιημένοι στόλοι στον κόσμο, που αντιπροσωπεύουν πάνω από το 10% της ετήσιας παγκόσμιας αλιευτικής παραγωγής.\nΤα οφέλη για τους αλιείς είναι η πιστοποίηση της βιωσιμότητας ενός στόλου, η ενημέρωση του καταναλωτή για το πού, πώς και από ποιον έχει αλιευθεί το προϊόν, η προτίμηση του καταναλωτή για αυτό και η καλύτερη τιμή που πιάνει στην αγορά. Σε όλο τον κόσμο, πάνω από 22.000 θαλασσινά προϊόντα φέρουν το σήμα του MSC, πιστοποιώντας ότι τα προϊόντα προέρχονται από βιώσιμη αλιεία.\nΗ πιστοποίηση MSC γίνεται με βάση τρεις Aρχές:\nΥπάρχουν ψάρια στο μέλλον - βιωσιμότητα των ιχθυαποθεμάτων.\nΔεν υπάρχουν επιπτώσεις στο περιβάλλον - ελαχιστοποίηση επιπτώσεων της αλιείας στο περιβάλλον (οικοσυστήματα όπως ποσειδωνία και τραγάνα, και άλλα είδη όπως δελφίνια και χελώνες).\nΑποτελεσματική διαχείριση με συμμετοχή όλων των εμπλεκόμενων φορέων.\nΤο WWF Ελλάς και η ΑΒ Βασιλόπουλος ξεκινήσαμε το 2011, σε συνεργασία με τους αλιείς της εταιρίας εμπορίας ψαριών «Μανιός» και το Ινστιτούτο Αλιευτικής Έρευνας, το πρόγραμμα βελτίωσης βιωσιμότητας του στόλου γρι-γρι που ψαρεύει γαύρο και σαρδέλα στην Καβάλα. Η «Επιτροπή Μικρών Πελαγικών Καβάλας» φέρνει για πρώτη φορά κοντά όλους τους εμπλεκόμενους φορείς ώστε να συνεργαστούν για την αποτελεσματική διαχείριση της περιοχής.\nΤο 2018 ολοκληρώνεται η φάση της υλοποίησης του Σχεδίου Δράσης, με το οποίο έχουν συμφωνήσει οι εμπλεκόμενοι φορείς.\nΔιάβασε περισσότερα για το Σχέδιο Δράσης του προγράμματος.\nΘα μπορέσουμε έτσι να διασφαλίσουμε ότι η αλιεία γρι-γρι στην Καβάλα θα γίνεται με σεβασμό στους πληθυσμούς των ψαριών και στο ευρύτερο θαλάσσιο περιβάλλον. Για τους ψαράδες της περιοχής, αυτό σημαίνει εξασφάλιση για το μέλλον του επαγγέλματός τους. Σε εμάς τους καταναλωτές, δίνεται η δυνατότητα να κάνουμε βιώσιμες επιλογές για να συνεχίσουν να υπάρχουν ψάρια στις ελληνικές θάλασσες για εμάς και τα παιδιά μας.\nΤο πρόγραμμα υλοποιείται και με την υποστήριξη της ΑΒ Βασιλόπουλος, του εθνικού γραφείου WWF Ολλανδίας και του CML Foundation.\nTo Σχέδιο Δράσης του Προγράμματος Βελτίωσης Βιωσιμότητας του Αλιευτικού Στόλου περιλαμβάνει:\n1. Ίδρυση της Επιτροπής Μικρών Πελαγικών Καβάλας. Ιδρύθηκε τον Απρίλιο 2015 και συμμετέχουν οι: WWF Ελλάς, ΑΒ Βασιλόπουλος, Ινστιτούτο Αλιευτικής Έρευνας, αλιείς γρι-γρι της Καβάλας, η Γενική Διεύθυνση Βιώσιμης Αλιείας, το Επιχειρησιακό Πρόγραμμα Αλιείας (ΕΠΑΛ), το Λιμενικό Σώμα, το Ελληνικό Κέντρο Θαλάσσιων Ερευνών, η Εποπτεία Αλιείας της Καβάλας, η Ιχθυόσκαλα Καβάλας και οι χονδρέμποροι αλιευμάτων της Καβάλας.\nΣτόχος της επιτροπής είναι η συμμετοχική και συμβουλευτική λήψη αποφάσεων διαχείρισης για τον στόλο γρι-γρι της Καβάλας. Η Επιτροπή θέλει να εξασφαλίσει:\nτην ορθή διαχείριση του στόλου ακολουθώντας μία πορεία προς την βιωσιμότητα με βάση τα πρότυπα πιστοποίησης του MSC,\nτην προώθηση των απόψεων όλων των συμμετεχόντων στους αρμόδιους φορείς λήψης αποφάσεων\nτη διευκόλυνση της επικοινωνίας μεταξύ των φορέων κατά τη διαδικασία επίλυσης των προβλημάτων του στόλου.\n2. Υποστήριξη και βελτίωση του στόλου και του συστήματος συλλογής δεδομένων.\nΣτόχος είναι η ύπαρξη ενός αποτελεσματικού συστήματος παρακολούθησης των ιχθυαποθεμάτων και συλλογής δεδομένων.\n3. Προτάσεις σχετικά με τη διαχείριση του στόλου και της περιοχής δραστηριοποίησής του.\nΣτόχος είναι η πρόταση δέσμης δυνητικών διαχειριστικών μέτρων με συνεκτικούς και σαφείς στόχους και εφαρμόσιμες ενέργειες διαχείρισης.\n4. Συλλογή δεδομένων σχετικά με τις απορρίψεις (δηλαδή, τα ψάρια που πετιούνται στη θάλασσα επειδή είναι κάτω από το επιτρεπόμενο μέγεθος ή επειδή δεν είναι εμπορεύσιμα)\nΣτόχος είναι η κατανόηση του αντίκτυπου σε όλα τα σημαντικά είδη παρεμπιπτόντων αλιευμάτων και περιορισμός των απορρίψεων μέσα στα επιτρεπτά όρια. Αυτό είναι και αντικείμενο του ευρωπαϊκού προγράμματος HORIZON2020 που υλοποιούμε παράλληλα στην Καβάλα (Πρόγραμμα MINOUW http://minouw.icm.csic.es/ )\n5. Συγκέντρωση και αξιολόγηση όλων των διαθέσιμων δεδομένων σχετικά με τους πληθυσμούς των κητωδών και τις διατροφικές τους ανάγκες στο Βόρειο Αιγαίο και ανάληψη δράσεων για τον περιορισμό των επιπτώσεων εφόσον υφίσταται περιβαλλοντικό πρόβλημα.\nΣτόχος είναι να εξασφαλίσουμε ότι δεν υπάρχει καμία επίπτωση -άμεση ή έμμεση- της αλιείας στους πληθυσμούς των κητωδών.\nΘα μπορέσουμε έτσι να διασφαλίσουμε ότι η αλιεία γρι-γρι στην Καβάλα θα γίνεται με σεβασμό στους πληθυσμούς των ψαριών και στο ευρύτερο θαλάσσιο περιβάλλον. Για τους ψαράδες της περιοχής, αυτό σημαίνει εξασφάλιση για το μέλλον του επαγγέλματός τους. Για για εμάς τους καταναλωτές, μας δίνεται η δυνατότητα να επιλέξουμε ένα προϊόν που σέβεται τις οικολογικές ισορροπίες.\nΜαζί με ψαράδες των βόρειων Κυκλάδων παλεύουμε για ζωντανές θάλασσες\nΜένοντας πιστοί στο όραμά μας για ζωντανές θάλασσες και βιώσιμη αλιεία ξεκινήσαμε μια νέα προσπάθεια στις βόρειες Κυκλάδες, όπου δουλεύουμε μαζί με μία ομάδα παράκτιων αλιέων από τη Σύρο, την Άνδρο, την Τήνο και την Κύθνο.\nΜέσα από μια συμμετοχική διαδικασία, επιδιώκουμε να προωθήσουμε πρακτικές που να εξασφαλίζουν την υγεία των θαλασσών μας, αλλά και ένα καλύτερο μέλλον για τους ψαράδες. Πρακτικές, δηλαδή, που διασφαλίζουν ότι θα υπάρχουν ψάρια και για τις επόμενες γενιές, ενώ παράλληλα οι ψαράδες θα μπορούν να έχουν αποδοτικότερες ψαριές, αποτελεσματικότερη πρόσβαση στην αγορά και ένα καλύτερο επίπεδο διαβίωσης.\nΗ νέα προσπάθεια συνεχίζει το όραμα του προγράμματος ΚΥΚΛΑΔΕΣ LIFE και της Επιτροπής Συνδιαχείρισης της Γυάρου για ζωντανές θάλασσες, κάνοντας το «μαζί» πράξη, προς όφελος και με τη συμμετοχή όλων. Επίσης, αποτελεί μέρος της ευρύτερης μεσογειακής θαλάσσιας πρωτοβουλίας του WWF, καθώς παρόμοιες δράσεις θα υλοποιηθούν από τα τοπικά γραφεία του WWF και στην Ιταλία, την Κροατία και την Τουρκία, με τη συμβολή και των γραφείων της Γαλλίας και της Ισπανίας.\nΣχέδιο δράσης για τη μείωση της αλληλεπίδρασης μεσογειακής φώκιας‐αλιείας στην Ελλάδα


Βισέντε Λοσερτάλες – σχετικά με τις προοπτικές της αίτησης του Αικατερινμπούργκ για τη φιλοξενία της Expo - Ειδήσεις - Κοινωνία - Η Φωνή της Ρωσίας\n26 Ιουνίου 2013, 18:59 0\nΒισέντε Λοσερτάλες – σχετικά με τις προοπτικές της αίτησης του Αικατερινμπούργκ για τη φιλοξενία της Expo\nΣτις 12 Ιουνίου του 2013 κατά τη διάρκεια της 153ης Γενικής Συνέλευσης του Διεθνούς γραφείου εκθέσεων (ΔΓΕ) στο Παρίσι, πραγματοποιήθηκε η υποβολή αιτήσεων των πόλεων που επιθυμούν να φιλοξενήσουν την Παγκόσμια έκθεση Expo 2020.\nΜετά από την υποβολή, ο Γενικός γραμματέας του ΔΓΕ Βισέντε Γκονζάλες Λοσερτάλες σε αποκλειστική συνέντευξη στη «Φωνή της Ρωσίας» εκτίμησε το υψηλό επίπεδο της αίτησης που υπέβαλε το ρωσικό Αικατερινμπούργκ.\n- Η επιτροπή του ΔΓΕ η οποία αποτελείται εκτός από εμένα από άλλους επτά εκπροσώπους, αντιπροσώπους των χωρών μελών του ΔΓΕ, επισκέφθηκε τη Ρωσία με στόχο να εκτιμήσει τις προοπτικές διεξαγωγής της Expo 2020 στο Αικατερινμπούργκ και πραγματοποίησε μια σειρά από τεχνικές και πολιτικές συναντήσεις με τους εκπροσώπους της ρωσικής πλευράς. Χάρη στις συναντήσεις αυτές έχουμε καταλήξει στο συμπέρασμα ότι το σχέδιο αυτό έχει την υποστήριξη των Αρχών και σε ομοσπονδιακό επίπεδο, το οποίο αποτελεί αναγκαία προϋπόθεση για τη διεξαγωγή της έκθεσης.\nΣε τι πηγάζει, σύμφωνα με τη γνώμη σας, η κύρια ελκυστικότητα της διεξαγωγής της Expo 2020 στο Αικατερινμπούργκ;\n- Το σχέδιο διεξαγωγής της Διεθνούς έκθεσης σε οποιαδήποτε πόλη αποτελεί μέρος του γενικού στρατηγικού σχεδίου ανάπτυξης της χώρας, της περιοχής αυτής της πόλης. Στην περίπτωση του Αικατερινμπούργκ τα πράγματα όντως έχουν όπως το περιγράφουμε. Το Αικατερινμπούργκ εργάζεται για να δημιουργήσει μια διεθνής εικόνα όχι μόνο από την άποψη της ανάπτυξης του τουρισμού, αλλά και από την άποψη ότι λαμβάνει υπόψη τα δικά του πολιτιστικά, οικονομικά και επιστημονικό-εκπαιδευτικά χαρακτηριστικά. Το Αικατερινμπούργκ είναι μια πόλη που αναπτύσσεται δυναμικά, με έναν μεγάλο αριθμό φοιτητών, υπάρχουν πολλές μεγάλες επιχειρήσεις. Όλοι αυτοί οι παράγοντες προφανώς μπορούν αυξήσουν την ελκυστικότητα της πόλης.\nΗ ρωσική πλευρά πρότεινε ως θέμα της Expo 2020 την «Παγκόσμια νοημοσύνη: Το μέλλον της παγκοσμιοποίησης και η επίδρασή της στο ν κόσμο μας». Κατά τη γνώμη σας, κατά πόσο σχετικό είναι αυτό το θέμα σήμερα;\n- Η παγκόσμια νοημοσύνη, αποτελούμενη από τη θετική και αρνητική αντίληψη της διαδικασίας της παγκοσμιοποίησης, αποτελεί ένα θέμα γενικού ενδιαφέροντος. Η κατανόηση αυτής της διαδικασίας αντιστοιχεί στην κύρια αποστολή της Παγκόσμιας έκθεσης – να διαφωτίζει.\nΤο Αικατερινμπούργκ βρίσκεται στα Ουράλια, τα οποία θεωρούνται ως ένα φυσικό σύνορο μεταξύ της Ευρώπης και της Ασίας. Πως νομίζεται, μπορεί άραγε το γεγονός αυτό να έχει μια επιπρόσθετη συμβολική σημασία;\n- Η συμβολική σημασία της γεωγραφικής θέσης της πόλης στα σύνορα των δύο ηπείρων ενισχύει την ιδεολογική πλατφόρμα του σχεδίου. Όμως την ίδια στιγμή οι χώρες-μέλη θα επιλέξουν ένα θέμα, το οποίο ταιριάζει καλύτερα στις οικονομικές και πολιτικές τους προτεραιότητες.\nΠως θα σχολιάζατε τη συνάντησή σας με το Ρώσο πρόεδρο Βλαντίμιρ Πούτιν;\n- Στα πλαίσια της επίσκεψης είχε προγραμματιστεί η συνάντηση με τον πρόεδρο Πούτιν, ο οποίος επιβεβαίωσε την πλήρη ετοιμότητα της χώρας και της κυβέρνησης να φιλοξενήσει την Expo. Ο πρόεδρος επισήμανε τα αδιαμφισβήτητα πλεονεκτήματα που θα έχει το Αικατερινμπούργκ, η περιοχή του Σβερντλόβσκ και όλη η χώρα από την διεξαγωγή της έκθεσης. Η κοινωνική και η οικονομική ανάπτυξη, η προώθηση στην παγκόσμια αρένα της διοργανώτριας πόλης ήταν τα βασικά σημεία της συνομιλίας μας με τον πρόεδρο της Ρωσίας.\nΡωσία, Κόσμος, Αικατερινμπούργκ, Διεθνής Έκθεση, Expo 2020, Κοινωνία


Το τεστ της NASA: το εκπαιδευτικό σύστημα “μειώνει” τη φαντασία μας - ΦΙΛΟΙ ΤΗΣ ΤΕΧΝΗΣ ΚΑΙ ΤΗΣ ΦΙΛΟΣΟΦΙΑΣ\nΤο τεστ της NASA: το εκπαιδευτικό σύστημα “μειώνει” τη φαντασία μας\nΗ NASA φιλοξενεί το πρώτο διαστημικό πρόγραμμα στον κόσμο και μερικούς από τους πιο ιδιοφυείς ανθρώπους στον πλανήτη. Η NASA επικοινώνησε με τους Dr. George Land και Beth Jarman για να δημιουργήσει ένα εξαιρετικά εξειδικευμένο τεστ. Το τεστ αυτό έπρεπε να παράσχει τα απαραίτητα μέσα για την αποτελεσματική μέτρηση του δημιουργικού δυναμικού των επιστημόνων και των μηχανικών. Έτσι το δίδυμο των επιστημόνων κατέληξε σε ένα ανορθόδοξο τεστ, βασισμένο στη διαδικασία της αποκλίνουσας σκέψης. Και τι είναι η αποκλίνουσα σκέψη; Είναι η δυνατότητα να εξετάσουμε ένα συγκεκριμένο πρόβλημα και να προτείνουμε πολλαπλές λύσεις.\nΗ NASA έμεινε πολύ ευχαριστημένη με την αποτελεσματικότητα των δοκιμών, γεγονός που χαρακτήρισε το τεστ ως τεράστια επιτυχία. Αλλά οι Land και Jarman – οι οποίοι είχαν εξερευνήσει την έννοια της αποκλίνουσας σκέψης με πολύ μεγάλη λεπτομέρεια πριν το τεστ – αποφάσισαν ότι ήθελαν να διερευνήσουν και να κατανοήσουν καλύτερα την πηγή της δημιουργικής σκέψης. Μπορεί η δημιουργική σκέψη να είναι γενετικό χαρακτηριστικό; Ή μήπως αποτελεί αποτέλεσμα της εμπειρίας ζωής; Ή μήπως εκπορεύεται από κάπου αλλού;\nΕπειδή το εξειδικευμένο τεστ των Land και Jarman, που δημιουργήθηκε για τη NASA, ήταν πολύ απλό, θα μπορούσε άνετα να εφαρμοστεί σε κάθε ηλικιακή ομάδα. Έτσι, οι δύο επιστήμονες “πειραματίστηκαν” πάνω σε 1.600 παιδιά ηλικίας μεταξύ 4 και 5 ετών και αποφάσισαν να μετρήσουν την πρόοδό τους. Τα αποτελέσματα της δοκιμής είναι σοκαριστικά!\nΑπό τα 1.600 παιδιά που πήραν μέρος στη δοκιμασία, το 98% άγγιξαν τα επίπεδα μιας μεγαλοφυΐας! Ενθουσιασμένη από αυτά τα απίστευτα ευρήματα, η ομάδα των επιστημόνων αποφάσισε να μετατρέψει αυτό το τεστ σε διαχρονική μελέτη και να δώσει στην ίδια ομάδα παιδιών την ίδια δοκιμασία μετά από 5 χρόνια. Για άλλη μια φορά, τα ευρήματά τους ήταν αρκετά συγκλονιστικά, αλλά αυτή τη φορά για διαφορετικούς λόγους. Μόνο το 30% των συγκεκριμένων παιδιών, που πλέον φοιτούσαν στο δημοτικό σχολείο, μπόρεσαν να φτάσουν το αρχικό τους σκορ. Μιλάμε δηλαδή για μια τεράστια μείωση. Όταν, 5 χρόνια αργότερα, διεξήχθη και πάλι η ίδια μελέτη, η ίδια ομάδα παιδιών – μαθητές γυμνασίου – έριξε ακόμα περισσότερο το ποσοστό αγγίζοντας μόνο το 12% επιτυχίας!\nΠαρά τα ανησυχητικά αποτελέσματα, ο Land συνέχισε να ενδιαφέρεται για αυτή τη συναρπαστική μελέτη. Έτσι, αποφάσισε να διεξαγάγει την ίδια δοκιμή σε ενήλικες ηλικίας 25 ετών και άνω (με μέσο όρο ηλικίας 31 ετών). Μετά από πολυάριθμες μελέτες, αυτό που βρήκε ήταν ότι λιγότερο από το 2% όλων των ενηλίκων βαθμολογήθηκε σε επίπεδο μεγαλοφυΐας. Και για εκείνους που αμφισβητούν τη συνέπεια αυτών των αποτελεσμάτων – ή νομίζουν ότι μπορεί να είναι μεμονωμένες περιπτώσεις – τα αποτελέσματά της έχουν αναπαραχθεί περισσότερο από ένα εκατομμύριο φορές!\nΤο εκπαιδευτικό σύστημα “μειώνει” τη σκέψη μας\nΟι συνέπειες αυτής της βαθιάς μελέτης είναι μάλλον αυτονόητες. Όλοι μας γεννιόμαστε με ικανότητες μιας δημιουργικής ιδιοφυΐας, αλλά όταν εντασσόμαστε στο σχολικό σύστημα, τα πράγματα παίρνουν την κατιούσα. Η συλλογιστική πορεία δεν είναι δύσκολο να κατανοηθεί. Το σχολείο είναι ένας θεσμός που (ιστορικά) έχει θεσπιστεί για να εξυπηρετεί (τελικά) τις ανάγκες της άρχουσας τάξης. Είτε πρόκειται για την αρχαία Σπάρτη, τη Γερμανική Πρωσία, ή για το πιο σύγχρονο βιομηχανικό αμερικάνικο σύστημα, η εκπαίδευση πάντα χρησίμευε ως «νόμιμο» μέσο πλύσης εγκεφάλου του κόσμου!\nΒλέπετε, τα παιδιά αποτελούν τη μεγαλύτερη απειλή σε αυτό το διεφθαρμένο σύστημα. Οι “άγριες φαντασιώσεις” των ελίτ είναι έντονες. Τόσο έντονες που θεωρούν πως αν τα παιδιά αφεθούν ελεύθερα, θα οδηγηθούμε σε μια δημιουργική επανάσταση. Και μια τέτοια επανάσταση μπορεί να υπονομεύσει το μονοπωλιακό παιχνίδι της άρχουσας τάξης. Προκειμένου η λεγόμενη ελίτ να διατηρήσει την πολυτελή ζωής της – όπου συνεισφέρουν τα λιγότερα αλλά απολαμβάνουν τα μέγιστα – κάνει σαφές ότι τα παιδιά πρέπει να “κατηχούνται”. Και αυτή η κατήχηση γίνεται με τέτοιο τρόπο ώστε να δέχονται και ακόμα καλύτερα να εξυπηρετούν το σύστημα της τεχνητής λειψυδρίας, της ατέλειωτης εκμετάλλευσης και των συνεχιζόμενων πολέμων.\nΑπό που προέρχεται η δημιουργικότητα; Είναι πολύ αργά για να την πάρουμε πίσω;\nΗ δημιουργικότητα γεννιέται στο μυαλό. Και ειδικά η φαντασία. Τα καλά νέα είναι ότι, παρά τις προσπάθειες της άρχουσας τάξης, η φαντασία μπορεί μονάχα να κατασταλεί και όχι να σκοτωθεί. Και αυτό επειδή κάθε βράδυ, όταν πάμε για ύπνο, η φαντασία μας τονώνεται. Ως εκ τούτου, η δημιουργική μας δύναμη – η εσωτερική μας ιδιοφυΐα – απλά κοιμάται μέσα μας. Το μόνο που έχουμε να κάνουμε είναι να την δώσουμε μια αναζωογονητική ένεση και να την αποκαταστήσουμε.\nΠως μπορώ να ανακτήσω τη δημιουργικότητά μου;\nΣύμφωνα με τον George Land, πρέπει να μάθουμε να κρίνουμε λιγότερο και να προσπαθήσουμε να καταλάβουμε περισσότερα. Πρέπει να γίνουμε λιγότερο επικριτικοί αλλά περισσότερο περίεργοι. Ο ίδιος αναφέρει επίσης, ότι ο φόβος και το άγχος είναι εξαιρετικά αρνητικοί παράγοντες.\nΜερικοί από τους καλύτερους τρόπους αντιμετώπισης αυτής της εξασθένησης είναι να συμμετέχουμε σε πρακτικές όπως η γιόγκα, ο διαλογισμός και η σωματική άσκηση. Με αυτό το τρόπο βοηθάμε στην άμβλυνση του άγχους και ενισχύουμε τη διαδικασία της νευρογένεσης (δημιουργία νέων εγκεφαλικών κυττάρων). Η διατροφή διαδραματίζει επίσης σημαντικό ρόλο στη διανοητική δύναμη και τη γενική ευημερία. Περίπου το 10% της σεροτονίνης (χημική ουσία που ηρεμεί το σώμα και βοηθά στη ρύθμιση της διάθεσης) παράγεται στον εγκέφαλο ενώ το υπόλοιπο 90% παράγεται στο στομάχι!\nΤο άλλο που μπορούμε να κάνουμε είναι να αμφισβητήσουμε ολόκληρο το σύστημα των πεποιθήσεων μας. Είναι σημαντικό να καταλάβουμε ότι η οποιαδήποτε προσωπική μας άποψη, είναι εν μέρει – αν όχι παντελώς – το αποτέλεσμα κάποιας μορφής πολιτιστικής ή κοινωνικής διόγκωσης. Και μπορεί να πιστεύουμε ότι τα γνωρίζουμε όλα ή έστω αρκετά αλλά στην ουσία όλοι μας αγνοούμε κάτι. Κάθε μέρα, κάθε λεπτό καλούμαστε να επιλύσουμε τα προβλήματα της ζωής μας. Μάλιστα, έχουμε ακόμα πολλά να ανακαλύψουμε και να διερευνήσουμε. Η μάθηση είναι ένα ταξίδι χωρίς τέλος. Γι ‘αυτό, να είστε ταπεινοί και περίεργοι.\nΠρέπει επίσης να αναπτύξουμε μια έντονη ευαισθησία για το εξωτερικό μας περιβάλλον. Είναι καλό να αποφεύγουμε τους στενόμυαλους ανθρώπους. Πρέπει να σταματήσουμε να παρακολουθούμε τηλεοπτικούς σταθμούς που μεταδίδουν μόνο εκφοβιστικά μηνύματα ή να μας απασχολούν τα κουτσομπολιά των διασημοτήτων. Πρέπει να σταματήσουμε να παρακολουθούμε τηλεοπτικές εκπομπές και μουσικά βίντεο clips που ενισχύουν ηλίθια στερεότυπα και τον “ρηχό” τρόπο ζωής. Η φαντασία μας είναι το πιο σημαντικό περιουσιακό στοιχείο που μπορούμε να καλλιεργήσουμε.\nΚαι να θυμάστε ότι: αυτό το σύστημα έχει χτιστεί πάνω στη φαντασία μας. Τα χρήματα έχουν φανταστική αξία. Η κυβέρνηση έχει φανταστική εξουσία. Και έχουμε φανταστικά όρια. Αν θέλουμε να αλλάξουμε τα πράγματα, πρέπει να ξεκινήσουμε με τη φαντασία.\n“Είστε πιο ισχυροί από ότι νομίζετε και φοβούνται την ημέρα που θα το ανακαλύψετε!”\nPrevious Το σπάνιο φαινόμενο που θα απολαύσουμε στις 30/08/2019 !!!\nNext Μια μαθηματική εξίσωση που δίχασε το twitter – 16 ή 1 είναι η απάντηση;


Γίνε εθελοντής/ντρια | ARSIS\nΟι δράσεις της ΑΡΣΙΣ αφορούν ένα ευρύ πεδίο κοινωνικής παρέμβασης , η οποία πραγματοποιείται μέσα από τις διαφορετικές υποστηρικτικές υπηρεσίες που παρέχει. Για την εύρυθμη λειτουργία και την αποτελεσματικότητα των Υπηρεσιών αυτών απασχολείται μια πληθώρα κοινωνικών επιστημόνων και καταρτισμένων στελεχών, παράλληλα με μια δυναμική ομάδα ευαισθητοποιημένων πολιτών που προσφέρουν εθελοντικές υπηρεσίες.\nΗ Οργάνωση μας στηρίζεται σε μεγάλο βαθμό στη συμμετοχή και την προσφορά των εθελοντών, οι οποίοι εκπαιδεύονται και προσφέρουν την εργασία τους με την εποπτεία και την υποστήριξη του επαγγελματικού προσωπικού.\nΗ παρουσία των εθελοντών στην ΑΡΣΙΣ ενισχύει τη δυναμική της οργάνωσης και επιδρά ουσιαστικά στη διαμόρφωση της ταυτότητάς της και στην ανάπτυξη και βελτίωση του παρεχόμενου έργου. Επίσης, συμβάλλει έμπρακτα στην κινητοποίηση ενός ευρύτερου έμψυχου δυναμικού σε ενέργειες και δράσεις για την υποστήριξη των νέων και άλλων ευπαθών ομάδων που απειλούνται με κοινωνικό αποκλεισμό και περιθωριοποίηση, κάνοντας πράξη την ιδέα της κοινωνικής αλληλεγγύης.\nΟι εθελοντές με τη δράση τους εμπλουτίζουν την ζωή της Οργάνωσης και αποτελούν έμπρακτο παράδειγμα κοινωνικής συμμετοχής και δράσης του ενεργού πολίτη.\nΓίνε και εσύ εθελοντής/εθελόντρια στην ΑΡΣΙΣ:\nΕπικοινώνησε τηλεφωνικά μαζί μας ή συνάντησε μας για να ενημερωθείς αναλυτικά για τις δομές και τις δράσεις της Οργάνωσης μας στην πόλη που σε ενδιαφέρει!\nΣυμπλήρωσε την Ηλεκτρονική Φόρμα Εθελοντή και θα έρθουμε εμείς σε επαφή μαζί σου!\nΔραστηριοποιήσου στον τομέα που σε εκφράζει περισσότερο και συνέβαλε και εσύ στην αλλαγή των συνθηκών ζωής για όλους μας.\nΦόρμα Εθελοντή - Για Θεσσαλονίκη και Βόρεια Ελλάδα\nΕπάγγλεμα - Σπουδές:\nΔηλώνω ότι ενημερώθηκα για τις πράξεις συλλογής, επεξεργασίας και αποθήκευσης προσωπικών δεδομένων και ότι παρέχω, σύμφωνα με τις διατάξεις των άρθρων 7 και 9 του Γενικού Κανονισμού Προσωπικών Δεδομένων (Γ.Κ.Π.Δ. /Ε.Ε. 679/2016 καθώς και με τις αντίστοιχες ισχύουσες διατάξεις της εθνικής νομοθεσίας), τη ρητή συγκατάθεσή μου στην «ΑΡΣΙΣ – Κοινωνική Οργάνωση Υποστήριξης Νέων» όπως νόμιμα εκπροσωπείται, προκειμένου να ενεργήσει κάθε σύννομη πράξη συλλογής, επεξεργασίας και αποθήκευσης των προσωπικών δεδομένων μου, για την εξυπηρέτηση των σκοπών που εξυπηρετεί η οργάνωση. *\nΦόρμα Εθελοντή - Για Αθήνα


Ξεσπά η Φωτεινή Ψυχίδου: «Αφού δεν μιλάνε οι Πυξ Λαξ, θα μιλήσω εγώ» – Omorfi.gr\nΞεσπά η Φωτεινή Ψυχίδου: «Αφού δεν μιλάνε οι Πυξ Λαξ, θα μιλήσω εγώ»\nΤελευταία Ενημέρωση 17:32 - 13/02/2022\nΗ Φωτεινή Ψυχίδου, πρώην σύζυγος του Μπάμπη Στόκα, παίρνει θέση στην υπόθεση του ντράμερ Γιώργο Γιαννόπουλο, που κατηγορείται για παιδοφιλία, με μία μακροσκελή ανάρτηση στον προσωπικό της λογαριασμό στο Facebook, όπου δεν “χαρίστηκε” σε κανέναν.\n«ΟΙ Πυξ Λαξ …. (δεν)ήξεραν…\nΑφού δεν μιλάνε οι Πυξ Λαξ….θα μιλήσω εγώ για τον Γιώργο τον Γιαννόπουλο…!!! Που τον έζησα, και σε περιοδείες και σε συναυλίες!!!! Θα μιλήσω σαν αυτόπτης μάρτυρας και κυρίως θα μιλήσω σαν μάνα! Γιατί έχω μια κόρη που τη λένε Ιόλη …και μεγάλωσε στα στάδια των Πυξ Λαξ.\nΟι Πυξ Λαξ φυσικά δεν γνώριζαν ότι ο Γιαννόπουλος είναι παιδεραστής…\nΓνώριζαν όμως (όπως κι εδώ η ίδια)…ότι ο Γιώργος ήταν μ@@@δουλος!\nΔεν ήξερες «τι γοργόνα θα κατέβει από το δωμάτιο του Γιώργου». Ο Γιώργος δεν είχε ούτε κρίση, ούτε κριτήριο στις γκόμενές. Κοντές ψηλές, χοντρές λιγνές, νέες, γριές, όμορφες άσχημες …τα πάντα!!!\nΟ Γιωργος ήταν ένας 60αρης μ@@@@ς που πίσω από το brandname «drummer των Πυξ» ήθελε να πηδ@ει.\nΟι Πυξ Λαξ δεν ήξεραν για παιδεραστία…Δεν το φανταζόντουσαν καν και κουβαλούσαν τα παιδιά μαζί σε αρκετούς προορισμούς …!\nΞέρω πολύ καλά τι πάθαμε…τι σκεφτήκαμε…και πως γλυτώσαν(μ)ε όλοι το εγκεφαλικό της είδησης.…\nΕπιτρέψτε μου να ξέρω πολύ καλά…εκείνη τη περίοδο τι ήξεραν και τι δεν ήξεραν οι Πυξ Λαξ… Το θέμα είναι…. θα έπρεπε να υποψιαστούν?\nΟι Πυξ Λαξ βαριούνται!!!! (ο ψηλός μετά τα live κοιμάται και ο Μπάμπης τρώει κι αράζει στη tv στο δωμάτιο του) .\nΜέχρι κι εγώ ή ίδια όποτε βρισκόμουν μαζί τους δεν έριχνα δεύτερη ματιά στο τι κάνει ο Γιώργος.. γιατί ο Γιώργος έκανε πάντα το ίδιο!\nΔεν έπιασα ποτέ τη γυναίκα του να της πω… «ο άντρας σου κοιμάται με ό,τι κινείται» γιατί πολύ απλά δεν γνώρισα τη γυναίκα του.!! Δεν έχω ιδέα για τη ζωή του Γιώργου…\nΟι Πυξ Λαξ είναι ο Φίλιππος και ο Μπάμπης. Ύστερα ήρθε ο Μάνος και συμπληρώθηκε η μαγική τριάδα… Όταν το μαγαζί γίνεται στάδιο…\nΌταν οι δεκάδες θαυμαστές γίνονται εκατοντάδες χιλιάδες….. Παύεις να είσαι μπάντα! Γίνεσαι μια καλοκουρδισμένη μηχανή…που πρέπει να αποδώσει…\nΜε τους Πυξ Λαξ έχουν παίξει πολλοί μουσικοί.. ορισμένοι για πολλά χρόνια … άλλοι λιγότερα… Ο Γιώργος ήταν τα πρώτα χρόνια της μπάντας…ήταν 60 χρόνων (τους περνά σχεδόν μια 20ετια). Δεν είχε φράγκα… κι έτσι τον πήραν στη πρώτη «τελευταία συναυλία» …στην επόμενη «τελευταία συναυλία»έπαιζε άλλος….γιατί απλά ήθελαν άλλον…!\nΟι πρίγκιπες της δυτικής όχθης μεγάλωσαν.. και έγιναν βασιλιάδες!!!…Μόνο που τα μεταξωτά βρακιά θέλουν και μεταξωτούς κ@λους… και το «παλάτι» κρίνεται κυρίως από τους «αυλικούς».\nΣτη ζωή πρέπει να εξετάζεται το λάθος… λέει ο Έλληνας φιλόσοφος Σωκράτης… Οι Πυξ Λαξ δεν το έκαναν… Οι Πυξ Λαξ δεν το εξέτασαν…\nΟι Πυξ Λαξ δεν ήξεραν ότι ο Γιώργος ήταν παιδεραστής.\nΟι Πυξ Λαξ ήξεραν ότι ο Γιώργος ήταν μ@@@ς…. Δυστυχώς μερικές φορές αυτή η γνώση επιβάλλεται να είναι αρκετή.\nΠυξ Λαξ…. ίσον γροθιά και λάκτισμα…. Όταν πέφτουν μαζικά τα κλωτσομπούνια και η φάση γίνεται σαλούν …είναι λογικό να τις φας!!!\nΑυτό που θα πρέπει να προβληματίσει την «Μεγαλειότητας Σας»» είναι η «αιτία» που βρεθήκατε στη μέση του καβγά…».\ntopΓιώργος ΓιαννόπουλοςΜπάμπης ΣτόκαςΠυξ ΛαξΦωτεινή Ψυχίδου\nΈκοψε τα μαλλιά της καρέ η Laura Harrier\nΒρήκαμε τα πιο θηλυκά εσώρουχα για την ημέρα του Αγίου Βαλεντίνου


Δημοσίευση: 1 Ashampoo WinOptimizer 16 (Review) 6/12/2018, 9:36 pm\nMηνύματα : 65911\nΜόνο το Ashampoo WinOptimizer 16 ολοκληρώνει τον υπολογιστή σας!\nΤο Ashampoo WinOptimizer 16 φροντίζει τα πράγματα εγκαίρως. Η αρχική σελίδα σάς επιτρέπει να αναλύσετε και να διορθώσετε οκτώ κοινά ζητήματα. Ελευθερώστε τεράστιες ποσότητες χώρου, καθαρίστε το μητρώο του υπολογιστή, ελαττώστε τις καταχωρήσεις αυτόματης έναρξης, αυξήστε τις ρυθμίσεις ασφαλείας και δημιουργήστε ένα ασφαλές σύστημα χωρίς σφάλματα. Φυσικά, έχουμε βελτιστοποιήσει όλες τις λειτουργίες για τις τελευταίες ενημερώσεις των Windows!\nΠαρόλο που πολλά συγκρίσιμα προϊόντα μοιάζουν με ένα άγριο μείγμα από διάφορα χαρακτηριστικά, το Ashampoo WinOptimizer 16 προσφέρει μια απλοποιημένη εμπειρία. Η γραμμή πλοήγησης προσφέρει γρήγορη πρόσβαση σε κάθε λειτουργία χωρίς ταλαιπωρία και κάθε ενότητα παρέχει σαφείς οδηγίες. Κάνοντας τη σύγχρονη τεχνολογία χρησιμοποιήσιμη - αυτός είναι ο στόχος μας!\nΗ ανάπτυξη των Microsoft Windows είναι ακόμα σε εξέλιξη - και έτσι είναι η ανάπτυξη του Ashampoo WinOptimizer 16! Οι προγραμματιστές μας διασφαλίζουν ότι το πρόγραμμα παραμένει πλήρως χρησιμοποιήσιμο ακόμα και αν ο υπολογιστής σας έχει μόλις λάβει τις ενημερωμένες εκδόσεις των Windows. Με συνεχείς ενημερώσεις προγραμμάτων, το WinOptimizer παραμένει πάντα ενημερωμένο, ανεξάρτητα από τις αλλαγές που γίνονται στο υποκείμενο λειτουργικό σύστημα των Windows!\nΟι μονάδες καθαρισμού ήταν πάντα στο επίκεντρο του WinOptimizer. Γι 'αυτό ποτέ δεν θα σταματήσουμε να τα βελτιώνουμε! Πού φυλάσσονται τα πιο πρόσφατα προγράμματα περιήγησης ή προγράμματα εγκατάστασης; Ποια αρχεία θέτουν σε κίνδυνο την ιδιωτικότητά σας; Οι νέες απειλές αναλύονται διαρκώς και η ανίχνευση ενσωματώνεται στη νέα έκδοση. Αλλά δεν τελειώσαμε εδώ. Το Ashampoo WinOptimizer 16 υποστηρίζει πλήρως περιβάλλοντα για πολλούς χρήστες. Από τώρα και στο εξής, δεν χρειάζεται πλέον να καθαρίζετε ξεχωριστά για κάθε προφίλ!\nΤο Ashampoo WinOptimizer 16 σάς δείχνει τι συμβαίνει στον υπολογιστή σας. Για παράδειγμα, θα ειδοποιηθείτε αυτόματα όταν η υγεία των δίσκων σας επιδεινωθεί πριν από τις καταστροφή. Εντοπίστε τα σημεία συμφόρησης απόδοσης και τα πιθανά σφάλματα με ευκολία. Εάν χρειάζεστε εκτεταμένες λεπτομέρειες σχετικά με τη χρήση του χώρου στο δίσκο, τα εγκατεστημένα εξαρτήματα υλικού ή τις τρέχουσες διαδικασίες στο παρασκήνιο, εδώ θα τα βρείτε!\nΤο Ashampoo WinOptimizer 16 συνοδεύεται από 36 ισχυρές ενότητες για να κάνει τη ζωή του υπολογιστή σας απίστευτα εύκολη. Δεν έχει σημασία αν επιδιώκετε να προσαρμόσετε τα Windows, να βελτιώσετε την ασφάλεια και την ιδιωτική σας ζωή ή να αναλύσετε το σύστημά σας σε βάθος. Όλες οι ενότητες επεξεργάζονται και ενημερώνονται κάθε χρόνο για καλύτερη συμβατότητα και απόδοση με παλαιές και νέες εκδόσεις των Windows. Ανακαλύψτε τον πλούτο των χρήσιμων χαρακτηριστικών του WinOptimizer 16 στον εαυτό σας!\nΔημοσίευση: 2 Απ: Ashampoo WinOptimizer 16 (Review) 6/28/2018, 9:04 am\nΠαύλο είναι κάτι σαν το c cleaner; Διάβασα το άρθρο σου, πολύ κατατοπιστικό και μπαίνω στον πειρασμό να κατεβάσω την εφαρμογή. Αν τελικά την κατεβάσω πρέπει να διαγράψω το c cleaner; Νομίζεις ότι θα μου φανεί χρήσιμη; Ευχαριστώ για την ενημέρωση!!!! Καλημέρα σε όλη την παρέα και τα παιδιά του thegreeksenergy!!!\nΔημοσίευση: 3 Απ: Ashampoo WinOptimizer 16 (Review) 6/28/2018, 8:45 pm\nΝαι είναι καθαριστικό όπως το ccleaner, είναι αρκετά αξιόλογο μιας και το έχω δοκιμάσει. Το ccleaner είναι ένα απο τα κορυφαία προγράμματα αλλα δεν είναι κακό να δοκιμάζουμε και κάτι νέο. Από εκεί και πέρα είναι θέμα hardware...\nthegreeksenergy.com » Τεχνολογικά Νέα » Reviews » Softwares » Ashampoo WinOptimizer 16 (Review)


Τι ονομάζουμε βουβωνοκήλη; - Ygeiaonline.gr\nΤι ονομάζουμε βουβωνοκήλη;\nΔημιουργήθηκε : 06 Νοεμβρίου 2014\nΟ Δρ. Γεώργιος Β. Αναστασόπουλος, Γενικός Χειρουργός, Διδάκτωρ Ιατρικής Σχολής Πανεπιστημίου Αθηνών, εξηγει στο Υγείαonline.gr, τι είναι η βουβωνοκήλη και πως το πρόβλημα μπορεί να αντιμετωπιστεί.\nΣτη βουβωνική χώρα υπάρχει ένας πόρος (κανάλι), που δημιουργείται ανάμεσα στους μυϊκούς χιτώνες του κοιλιακού τοιχώματος. Μέσα σε αυτόν τον πόρο υπάρχουν στο μεν άνδρα ο βουβωνικός τόνος με τα συνοδά αγγεία, στη δε γυναίκα διατρέχει ένας σύνδεσμος της μήτρας (στρογγύλος σύνδεσμος της μήτρας). Στην περίπτωση χαλάρωσης του μυϊκού τοιχώματος της κοιλιάς, διατείνεται ο βουβωνικός πόρος και δια μέσου αυτού μπορούν ενδοκοιλιακά σπλάγχνα να προβάλλουν προς τα έξω και να γίνουν ορατά και ψηλαφητά ως μια διόγκωση της περιοχής. Μια βουβωνοκήλη συνήθως αυξάνει σε μέγεθος με την πάροδο του χρόνου και αυτό συμβαίνει συνήθως λόγω αύξησης της ενδοκοιλιακής πίεσης, όπως π.χ. σε βήχα, πταρμό ή πίεση. Η βουβωνοκήλη εμφανίζεται και προβάλλει συνήθως πάνω από το βουβωνικό σύνδεσμο, μπορεί όμως - κυρίως στον άνδρα - να φθάσει μέχρι το όσχεο (οσχεοκήλη).\nΟι άνδρες εμφανίζουν συχνότερα βουβωνοκήλη σε σχέση με τις γυναίκες σε μια αναλογία 8 προς 1. Τούτο εξηγείται από τη μετανάστευση του όρχεως κατά την εμβρυϊκή ζωή. Ο όρχις βρίσκεται αρχικά οπισθοπεριτοναϊκά και αργότερα μεταναστεύει στο κοιλιακό τοίχωμα της βουβωνικής χώρας, αφήνοντας κατά την πορεία του δυνητικές θέσεις δημιουργίας κήλης. Έχουν διαπιστωθεί διάφοροι παράγοντες κινδύνου για τη δημιουργία βουβωνοκήλης, όπως γενετικοί παράγοντες και το κάπνισμα (λόγω επιβάρυνσης του κοιλιακού τοιχώματος από το χρόνιο βήχα των καπνιστών και την επίδραση της νικοτίνης στο κολλαγόνο των ιστών).\nΠως τίθεται η διάγνωση μιας βουβωνοκήλης;\nΣυνήθως η διάγνωση της βουβωνοκήλης τίθεται από τον ίδιο τον ασθενή, ο οποίος περιγράφει μια ψηλαφητή διόγκωση στη βουβωνική χώρα. Άλλες φορές διαγιγνώσκεται κατά την κλινική εξέταση σε όρθια και κατακεκλιμένη θέση μετά από αύξηση της ενδοκοιλιακής πίεσης και σε σύγκριση με την αντίθετη πλευρά. Σε κλινικά ασαφείς περιπτώσεις συστήνεται η διενέργεια ενός δυναμικού υπερηχοτομογραφήματος της βουβωνικής χώρας σε όρθια και κατακελκιμένη θέση μετά από αύξηση της ενδοκοιλιακής πίεσης (δοκιμασία Valsalva, βήχας κλπ.) και πάντα σε σύγκριση με την αντίθετη πλευρά. Το αποτέλεσμα του υπερηχοτομογραφήματος σε συνδυασμό με την κλινική εικόνα καθορίζει το πόσο επείγουσα είναι μια χειρουργική αποκατάσταση της κήλης. Σπάνια και σε επιπεπλεγμένες περιπτώσεις χρειάζονται διαγνωστικά εξετάσεις όπως αξονική τομογραφία ή δυναμική μαγνητική τομογραφία για την ακριβέστερη αποσαφήνιση.\nΠοια είναι τα διάφορα είδη βουβωνοκήλης;\nΑνάλογα με την εντόπιση διακρίνουμε την ευθεία και την λοξή βουβωνοκήλη, με διακριτικό χαρακτηριστικό τη θέση του κηλικού αυχένα σε σχέση με τα κάτω επιγάστρια αγγεία (επί τα εντός των αγγείων στην ευθεία και επί τα εκτός στη λοξή βουβωνοκήλη). Μερικές φορές εμφανίζονται μικτές (=συνδυασμένες) βουβωνοκήλες, στις οποίες περιέχεται ευθεία και λοξή βουβωνοκήλη. Κάθε κήλη θα πρέπει να ταξινομείται σύμφωνα με τις κατευθυντήριες οδηγίες της Ευρωπαϊκής Εταιρίας Κήλης (EHS-Klassifikation = European Hernia Society Classification). Η ταξινόμηση αυτή σε συνδυασμό με το Profil επικινδυνότητας του ασθενούς και τη βούλησή του είναι απαραίτητα στοιχεία στην απόφαση της χειρουργικής τεχνικής που θα διενεργηθεί.\nΠρέπει να χειρουργείται μια βουβωνοκήλη;\nΠαρά το γεγονός ότι οι περισσότερες βουβωνοκήλες είναι κλινικά «αθώες», μπορεί να προκαλέσουν οποιαδήποτε στιγμή περίσφιξη ενδοκοιλιακών σπλάγχνων, γεγονός που αποτελεί μια απειλητική επιπλοκή. Η περίσφιξη αποτελεί μια εξαιρετικά επώδυνη κλινική κατάσταση και ο ασθενής πρέπει να χειρουργηθεί επειγόντως. Μικρές κήλες που δεν παρουσιάζονται ως διόγκωση της βουβωνικής χώρας και εντοπίζονται μονάχα με το υπερηχοτομογράφημα και που δεν προκαλούν πόνο ή άλλα συμπτώματα μπορεί να παρακολουθούνται συστηματικά από τον ιατρό. Ο λόγος είναι ότι οι κήλες έχουν τάση αύξησης του μεγέθους τους με την πάροδο του χρόνου, με την εμφάνιση συμπτωμάτων και την ανάγκη να αντιμετωπιστούν χειρουργικά. Γενικά, η διάγνωση μιας βουβωνοκήλης σε ενήλικα ασθενή αποτελεί ταυτόχρονα και ένδειξη χειρουργικής θεραπείας.\nΓια τη χειρουργική θεραπεία την βουβωνοκηλών έχουν περιγραφεί διάφορες τεχνικές. Η επιλογή της κατάλληλης χειρουργικής τεχνικής εξατομικεύεται και βασίζεται:\n• Στο είδος της κήλης • Στο μέγεθος της κήλης • Στο Profil επικινδυνότητας του ασθενούς • Στην ηλικία και συνοσηρότητα του ασθενούς • Στις επαγγελματικές και κοινωνικές ανάγκες σωματικής καταπόνησης του ασθενούς • Και στη βούληση του ασθενούς Παράγοντες κινδύνου (Risikoprofil) εμφάνισης μιας κήλης αποτελούν: • Γενετικοί παράγοντες (σύγχρονη εμφάνιση βουβωνοκηλών, ομφαλοκήλης και μετεγχειρητικής κήλης σε άλλα μέλη της οικογένειας) • Κάπνισμα • Συνύπαρξη άσθματος, χρονίας βρογχίτιδας (ΧΑΠ) και σακχαρώδους διαβήτη • Παχυσαρκία\nΠοια είδη χειρουργικών τεχνικών υπάρχουν;\nΟυσιαστικά διακρίνονται οι τεχνικές χειρουργικής αποκατάστασης των κηλών σε εκείνες που χρησιμοποιούν και εκείνες που δε χρησιμοποιούν συνθετικά εμβαλώματα (πλέγμα). Η κλασική τεχνική χειρουργικής αποκατάστασης κήλης κατά Shouldice αποτέλεσε για χρόνια το χρυσό κανόνα "Goldstandard" της χειρουργικής των κηλών μέχρι την εμφάνιση των πλεγμάτων. Σήμερα υπάρχει μια πλειάδα χειρουργικών τεχνικών, οι οποίες επιτρέπουν μια διαφορετική χειρουργική προσέγγιση ανάλογα με τις ανάγκες και απαιτήσεις του κάθε περιστατικού (= tailored surgery).\nΕπισκόπηση των χειρουργικών τεχνικών αποκατάστασης βουβωνοκήλης:\n1. τεχνικές ανοικτής αποκατάστασης βουβωνοκήλης\nΟι τεχνικές ανοικτής αποκατάστασης βουβωνοκήλης διαιρούνται σε εκείνες στις οποίες χρησιμοποιείται συνθετικό πλέγμα και σε εκείνες χωρίς πλέγμα. Η εγχειρητική τομή έχει μήκος περίπου 5 εκ., διενεργείται είτε εγκάρσια σε κάποια πτυχή του δέρματος της κάτω κοιλιάς είτε λοξά στη βουβωνική χώρα και ονομάζεται μίνι-ανοικτή τεχνική. Το αισθητικό αποτέλεσμα μετά την ολοκλήρωση της επούλωσης εντός του πρώτου έτους μετά το χειρουργείο είναι κατά κανόνα εξαιρετικό.\nΟι τεχνικές ανοικτής αποκατάστασης βουβωνοκήλης ανάλογα με την ηλικία του ασθενούς και τις συνοδές ασθένειές του μπορούν να διενεργηθούν και σε εξωτερική βάση (βραχεία νοσηλεία).\nΌσον αφορά το είδος αναισθησίας, μπορούν κατά κανόνα να εφαρμοστούν όλες οι τεχνικές αναισθησίας (τοπική, περιοχική, γενική αναισθησία). Συνήθως προτιμάται η γενική αναισθησία με λαρυγγική μάσκα. Είναι επίσης δυνατόν να εφαρμοστεί η τοπική είτε η επισκληρίδιος/ραχιαία αναισθησία.\nΠλαστική της κήλης ελαχίστου αποκατάστασης (Minimal Repair) χωρίς πλέγμα\nΑυτή η τεχνική αποτελεί την μέθοδο εκλογής για τη θεραπεία την ονομαζόμενης «βουβώνας των αθλητών». Στην νοσολογική οντότητα αυτή προέχει η αντιμετώπιση των συμπτωμάτων και των ενοχλήσεων της βουβωνικής χώρας μετά από σωματική καταπόνηση και όχι η κήλη αυτή καθεαυτή. Πρόκειται συνήθως για πίεση επί των νεύρων της βουβωνικής χώρας (γεννητικός κλάδος του αιδοιομηρικού νεύρου και λαγονοβουβωνικό νεύρο) , η οποία προκαλείται από την αύξηση της ενδοκοιλιακής πίεσης. Προσβάλλονται συνήθως νεαρά άτομα με ανεπτυγμένο μυϊκό σύστημα και αθλητές (π.χ. ποδοσφαιριστές και δρομείς).\nΣε αυτή την τεχνική αποκατάστασης εφαρμόζεται μια ειδική ραφή που ενισχύει εκλεκτικά το οπίσθιο τοίχωμα του βουβωνικού πόρου χωρίς τη χρήση πλέγματος.\nΑυτή η μέθοδος είναι κατάλληλη κυρίως για νεαρούς ασθενείς με έντονη σωματική δραστηριότητα και αθλητές με μικρές – κυρίως ευθείες βουβωνοκήλες χωρίς άλλους παράγοντες κινδύνου (Risikoprofil).\nΠλαστική βουβωνοκήλης κατά SHOULDICE\nΗ τεχνική αυτή εφαρμόστηκε και καθιερώθηκε από τον καναδό χειρουργό Edward Earle SHOULDICE, ο οποίος την εφάρμοζε με επιτυχία από το 1944 και τη δημοσίευσε το 1953. Κατά την τεχνική αυτή παρασκευάζεται κάθε ανατομική δομή, διαχωρίζονται τα επιμέρους στρώματα του χάσματος του τοιχώματος και συρράπτονται συμφώνα με την ανατομική τάξη με συνεχή μη απορροφήσιμη ραφή, χωρίς τη χρήση πλέγματος. Με αυτόν τον τρόπο το οπίσθιο τοίχωμα του βουβωνικού πόρου ενισχύεται και σταθεροποιείται με πολλά στρώματα συρραφής.\nΗ τεχνική αυτή καθιερώθηκε ως μια ασφαλής μέθοδος αποκατάστασης βουβωνοκήλης με πολύ χαμηλά ποσοστά υποτροπής (=επανεμφάνιση της βουβωνοκήλης μετά από χειρουργική αποκατάσταση). Στο Νοσοκομείο SHOULDICE-Hospital στο Toronto διενεργούνται ετησίως πάνω από 7000 επεμβάσεις αποκατάστασης βουβωνοκήλης, κυρίως με αυτή την τεχνική χωρίς τη χρήση πλέγματος και με πολύ χαμηλά ποσοστά υποτροπής.\nΗ τεχνική αυτή είναι κατάλληλη κυρίως για μικρές ευθείες και λοξές βουβωνοκήλες και νέους ασθενείς χωρίς παράγοντες κινδύνου (Risikoprofil).\nΠλαστική βουβωνοκήλης κατά DESARDA\nΑυτή η τεχνική περιγράφηκε για πρώτη φορά το 2003 από τον ινδό χειρουργό Mohan P. DESARDA από την πόλη Pune της Ινδίας. Σύμφωνα με αυτή την τεχνική σταθεροποιείται το οπίσθιο τοίχωμα του βουβωνικού πόρου με τη βοήθεια ενός απονευρωτικού κρημνού, χωρίς τη χρήση πλέγματος. Η τεχνική αυτή είναι μια μέθοδος αποκατάστασης χωρίς τάση των ιστών (tension free technique) και χωρίς τη χρήση πλέγματος και παρουσιάζει, όπως φαίνεται σε πολλές τυχαιοποιημένες επιστημονικές εργασίες, πολύ καλά αποτελέσματα.\nΗ τεχνική αυτή είναι κατάλληλη κυρίως για ευθείες και λοξές βουβωνοκήλες, μικρού κι μέσου μεγέθους και για ασθενείς χωρίς παράγοντες κινδύνου (Risikoprofil). Προτείνεται επίσης και σε ασθενείς που αρνούνται τη χρήση πλέγματος.\nΠλαστική βουβωνοκήλης με πλέγμα-εμβάλωμα (Mesh Plug ή/και Perfix Light Plug) κατά RUTKOW ή MILLIKAN\nΗ μέθοδος αποκατάστασης της βουβωνοκήλης με εμβάλωμα είναι μια τεχνικά απλή τεχνική, η οποία στηρίζεται στη σύγκλειση του μυοαπονευρωτικου χάσματος του τοιχώματος με ένα συνθετικό εμβάλωμα μικρής επιφάνειας και χαμηλού ειδικού βάρους.\nΜε τη μέθοδο αυτή το ιστικό τραύμα από την χειρουργική παρασκευή των ιστών είναι ελάχιστο, η χειρουργική τομή είναι περίπου 4-5 εκ. και το εμβάλωμα σταθεροποιείται και καθηλώνεται με ραφές.\nΑυτή η τεχνική είναι κατάλληλη για πρωτογενείς βουβωνοκήλες ή μηροκήλες μικρού και μεσαίου μεγέθους σε ασθενείς με παράγοντες κινδύνου (Risikoprofil ), καθώς και για υποτροπές βουβωνοκηλών. Από το 2010 διατίθεται στην αγορά ένα νέο υλικό πλέγματος χαμηλού βάρους και με μεγάλους πόρους με πολύ βελτιωμένες ιδιότητες.\nΠλαστική βουβωνοκήλης με το σύστημα UPP (Ultrapro Plug)\nΣτην νεότερη αυτή μέθοδο χρησιμοποιείται - όπως και στην τεχνική κατά RUTKOW και MILLIKAN ένα μικρής επιφάνειας πλέγμα για την ενίσχυση των κοιλιακών τοιχωμάτων. Ο νεοτερισμός αυτής της τεχνικής έγκειται στη χρήση ενός μερικώς απορροφήσιμου υλικού με μεγάλους πόρους, χαμηλό ειδικό βάρος και γραμμική διάταξη.\nΩς εκ τούτου, η τεχνική αυτή είναι ομοίως κατάλληλη για πρωτογενείς βουβωνοκήλες ή μηροκήλες μικρού και μεσαίου μεγέθους, όπου αναμένεται μέγιστος βαθμός ελαστικότητας, λόγω της υφής-κατασκευής του υλικού του πλέγματος.\nΠλαστική βουβωνοκήλης κατά PELISSIER, TIPP- Μέθοδος (= transinguinal preperitoneal Patchplastic, δια της βουβωνικής χώρας προπεριτοναϊκή πλαστική με πλέγμα)\nΚατά τη μέθοδο αυτή ένα πλέγμα μεγάλης επιφάνειας και χαμηλού ειδικού βάρους καθηλώνεται μεταξύ περιτοναίου και περιτονίας του εγκάρσιου κοιλιακού μυός (=εσώτατο μυϊκό στρώμα του κοιλιακού τοιχώματος ) σύμφωνα με την TIPP-τεχνική (transinguinal preperitoneal Patchplastic, δια της βουβωνικής χώρας προπεριτοναϊκή πλαστική με πλέγμα). Η μέθοδος αυτή έχει το συγκριτικό πλεονέκτημα ότι το πλέγμα τοποθετείται επί της εσωτερικής επιφάνειας του κοιλιακού τοιχώματος και πιέζεται από την πίεση που ασκούν τα ενδοκοιλιακά σπλάγχνα πάνω στην εσωτερική επιφάνεια του κοιλιακού τοιχώματος. Η μέθοδος αυτή εφαρμόζεται σε ευρεία κλίμακα και με καλά αποτελέσματα από τον Dr. Pelissier στη Besancon της Γαλλίας.\nΗ μέθοδος αυτή εφαρμόζεται κυρίως σε κήλες μεσαίου και μεγάλου μεγέθους με εξαιρετικά ασταθές οπίσθιο τοίχωμα βουβωνικού πόρου και προσφέρει κυρίως έναν εξαιρετικό βαθμό σταθεροποίησης του. Πλαστική βουβωνοκήλης με εμβάλωμα Polysoft Patch κατά την τεχνική ONSTEP (=Open New Simplifyed Totally Extraperitoneal Patchplasty) Η μέθοδος αυτή εφαρμόστηκε το 2005 από τους πορτογάλους χειρουργούς A. Lourenco και R. Soares da Costa και παρουσιάστηκε για πρώτη φορά το 2009. Η τεχνική αυτή είναι κατάλληλη για κήλες μεσαίου και μεγάλου μεγέθους. Σύμφωνα με αυτήν την τεχνική εμφυτεύεται ένα αυτοδιατεινόμενο πλέγμα μέσω μιας τεχνικά απλής τεχνικής εμφύτευσης και μέσω μιας μικρής τομής δέρματος (3-4 εκ.) στην κάτω κοιλιά.\nΗ μέθοδος αυτή είναι κατάλληλη κυρίως για παχύσαρκους ασθενείς λόγω της εύκολης τεχνικής πρόσβασης.\nΠλαστική βουβωνοκήλης με το σύστημα UHS-System (Ultrapro-Hernia-System) κατά GILBERT\nΣτη νέα αυτή τεχνική χρησιμοποιείται όπως και στη τεχνική του συστήματος UPP, ένα μερικώς απορροφήσιμο, χαμηλού ειδικού βάρους και με μεγάλους πόρους πλέγμα. Ομοίως και στη μέθοδο αυτή η ενίσχυση του κοιλιακού τοιχώματος επιτυγχάνεται κυρίως εκ των έσω (εσωτερική επιφάνεια των κοιλιακών τοιχωμάτων – οπίσθια τεχνική αποκατάστασης). Η μερική απορροφησιμότητα του πλέγματος έχει το πλεονέκτημα ότι μετά τη μερική απορρόφηση του υλικού του πλέγματος, το οποίον αρχικά έχει σταθεροποιητική δράση στο κοιλιακό τοίχωμα, παραμένει στον οργανισμό του ασθενούς μετά από 4-6 εβδομάδες μόνον ένα ελάχιστο ποσοστό του πλέγματος ως ξένο σώμα.\nΗ μέθοδος αυτή εφαρμόζεται τα τελευταία χρόνια σε ευρεία κλίμακα και με εξαιρετικά αποτελέσματα στο Κέντρο Κηλών του Bonheiden στο Βέλγιο. Η μέθοδος αυτή έχει τύχει ευρείας αποδοχής και εφαρμόζεται σήμερα σε πολλά κέντρα όλου του κόσμου.\nΗ μέθοδος αυτή είναι κατάλληλη ακόμη και για μικτές (συνδυασμένες) βουβωνοκήλες μεσαίου και μεγάλου μεγέθους. Λόγω των ιδιαίτερων χαρακτηριστικών του πλέγματος, η τεχνική αυτή προσφέρει πέραν της υψηλής σταθερότητας του κοιλιακού τοιχώματος και εξαιρετική ελαστικότητα. Πλαστική βουβωνοκήλης κατά LICHTENSTEIN Η μέθοδος αυτή περιγράφηκε το 1984 από τον καναδό χειρουργό LICHTENSTEIN. Σύμφωνα με την τεχνική LICHTENSTEIN το οπίσθιο τοίχωμα του βουβωνικού πόρου παραμένει άθικτο και επικαλύπτεται από ένα συνθετικό πλέγμα μεγάλης επιφάνειας, το οποίον καθηλώνεται χωρίς τάση ιστών (tension free techique). Έχουν περιγραφεί έκτοτε πολλές παραλλαγές τεχνικής βελτίωσης τις μεθόδου αυτής, κυρίως από τον Parviz Amid, ο οποίος διετέλεσε για πολλά χρόνια διευθυντής του ινστιτούτου Lichtenstein. Η μέθοδος αυτή αποτελεί τη συχνότερα εφαρμοζόμενη τεχνική χειρουργικής αποκατάστασης βουβωνοκήλης παγκοσμίως.\nΑυτή η τεχνικά απλή χειρουργική μέθοδος είναι κατάλληλη για όλες τις μεσαίου και μεγάλου μεγέθους βουβωνοκήλες, όταν η οπίσθια ενίσχυση του τοιχώματος δεν είναι εφικτή, όπως π.χ. μετά από αγγειοχειρουργικές επεμβάσεις, ακτινοβόληση και χειρουργικές επεμβάσεις στην ουροδόχο κύστη και τον προστάτη.\n2. ενδοσκοπικές τεχνικές Κατά τις ενδοσκοπικές τεχνικές η αποκατάσταση της κήλης επιτυγχάνεται πάντα με τη χρήση συνδετικού πλέγματος και κατά κανόνα μέσω 3 μικρών τομών στο κοιλιακό τοίχωμα (συνήθως πέριξ του ομφαλού,αριστερά και δεξιά πλάγια μέση/κάτω κοιλιακή χώρα). Ενδοσκοπικές τεχνικές αποκατάστασης κηλών σε ενήλικες χωρίς τη χρήση πλέγματος δεν περιγράφονται. Η καθήλωση του πλέγματος στους ιστούς επιτυγχάνεται μέσω Tacker, βιολογικής κόλλας, αυτοπροσφυόμενων πλεγμάτων ή και χωρίς καμία ιδιαίτερη καθήλωση.\nΟι τεχνικές αυτές εφαρμόζονται συνήθως σε νοσοκομειακό περιβάλλον, νοσηλείας τουλάχιστον 1 ημέρας. Σε παγκόσμια κλίμακα σήμερα περίπου το 20% των χειρουργικών επεμβάσεων για κήλη διενεργούνται ενδοσκοπικά.\nΟι ενδοσκοπικές τεχνικές αποκατάστασης κήλης διενεργούνται πάντα υπό γενική αναισθησία με ενδοτραχειακή διασωλήνωση.\nΠλαστική βουβωνοκήλης TAPP ή TEP\nΟι ενδοσκοπικές τεχνικές αποκατάστασης βουβωνοκήλης – τόσο η διακοιλιακή/διαπεριτοναϊκή μέθοδος(TAPP), όσο και η ολικά εξωπεριτοναϊκή μέθοδος (TEP) – απαιτούν τη χρήση συνθετικού πλέγματος μεγάλης επιφανείας (το Standard μέγεθος πλέγματος είναι τουλάχιστον 10 x 15 εκ). Σύμφωνα με τις τεχνικές αυτές και σε αναλογία με την τεχνική TIPP, η ενίσχυση του κοιλιακού τοιχώματος επιτυγχάνεται μέσω της καθήλωσης του πλέγματος στην οπίσθια επιφάνεια του κοιλιακού τοιχώματος, όπισθεν των μυών του κοιλιακού τοιχώματος και με το οποίο καλύπτονται και οι 3 δυνητικές θέσεις δημιουργίας κηλών στη βουβωνική χώρα (ευθεία και λοξή βουβωνοκήλη, μηροκήλη) Αμφότερες οι μέθοδοι περιγράφηκαν στις αρχές της δεκαετίας του ’90, έχουν σε μεγάλο βαθμό στανταριστεί και βρίσκουν ευρεία εφαρμογή σε πολλά κέντρα.\nΟι τεχνικές αυτές είναι κατάλληλες κυρίως για τις υποτροπές βουβωνοκηλών ιδιαίτερα μετά από προηγούμενη ανοικτή πλαστική αποκατάσταση με πλέγμα και όταν η εγχειρητική προσπέλαση από τα εμπρός είναι δυσχερής.\nΣυνολικά οι ενδοσκοπικές τεχνικές απαιτούν σε σύγκριση με τις ανοικτές τεχνικές σύγχρονο και περισσότερο εξελιγμένο τεχνικό εξοπλισμό, έχουν υψηλότερο κόστος, απαιτούν μεγαλύτερη καμπύλη εκμάθησης και εξοικείωση με τις τεχνικές της ελάχιστα επεμβατικής χειρουργικής. Τι θα πρέπει να προσέχει κανείς μετά από μια επέμβαση βουβωνοκήλης; Συστάσεις και οδηγίες μετά από μια χειρουργική επέμβαση βουβωνοκήλης\nΑπό την 1η μετεγχειρητική ημέρα επιτρέπεται η λήψη ελαφράς και εύπεπτης δίαιτας. Στη συνέχεια δεν υπάρχουν διαιτητικοί περιορισμοί και θα πρέπει να αποφεύγεται η δυσκοιλιότητα.\nΕπιτρέπεται το κάπνισμα;\nΟυσιαστικά το κάπνισμα απαγορεύεται μετά από οποιαδήποτε χειρουργική επέμβαση, λόγω της αρνητικής επίδρασης του καπνίσματος στην επούλωση των ιστών και του αυξημένου κινδύνου μετεγχειρητικών διαταραχών της επούλωσης. Επίσης το κάπνισμα προκαλεί ερεθιστικό βήχα, ο οποίος στην πρώιμη μετεγχειρητική περίοδο είναι επώδυνος και αποτελεί παράγοντα κινδύνου για υποτροπή της κήλης.\nΑναμένεται πόνος μετεγχειρητικά;\nΑνάλογα με το βαθμό ευαισθησίας του κάθε ασθενούς, αναμένονται μικρής έως μέτριας έντασης ενοχλήσεις ή πόνος στην περιοχή του χειρουργικού τραύματος, κυρίως κατά την κίνηση ή την αλλαγή στάσης του σώματος. Ο πόνος στην περιοχή του χειρουργικού τραύματος είναι φυσιολογικός και προτείνεται η συστηματική λήψη παυσίπονων φαρμάκων τις πρώτες μετεγχειρητικές ημέρες.\nΣε περίπτωση έντονων και επίμονων ενοχλήσεων θα πρέπει να έλθετε σε επαφή με τον ιατρό σας!\nΥπαισθησία της χειρουργημένης περιοχής\nΜετά από την επέμβαση αποκατάστασης βουβωνοκήλης είναι δυνατόν να εμφανιστεί πέριξ της χειρουργικής τομής υπαισθησία (=μειωμένη αισθητικότητα). Τούτο συμβαίνει λόγω του τραυματισμού και της διατομής μικρών δερματικών νευρικών κλάδων κατά την επέμβαση, γεγονός που είναι αναπόφευκτο σε κάθε χειρουργική επέμβαση. Επίσης σε πολλές τυχαιοποιημένες μελέτες έχει δειχθεί ότι ο χρόνιος πόνος της βουβωνικής χώρας μετεγχειρητικά μπορεί να προληφθεί μέσω της ηθελημένης διατομής μικρών νευρικών κλάδων του οσφυϊκού πλέγματος εντός του χειρουργικού πεδίου.\nΤο περιγεγραμμένο οίδημα (=πρήξιμο) και τα μικρά αιματώματα στην περιοχή του χειρουργείου, μπορεί να εξαπλώνονται περιστασιακά πέριξ της ηβικής σύμφυσης – στην περίπτωση των ανδρών στην περιοχή του πέους και του οσχέου, είναι αθώα και συνήθως υποχωρούν μετά από 2 περίπου εβδομάδες.\nΚατά την χειρουργική αποκατάσταση βουβωνοκηλών με συνθετικό πλέγμα συχνά εμφανίζεται οίδημα (-πρήξιμο) στη χειρουργημένη περιοχή, το οποίο συχνά υποχωρεί μετά από 2 εβδομάδες. Αυτό μπορεί να εξηγηθεί και λόγω της αυξημένης παραγωγή υγρού των ιστών, ως αντίδραση στο ξένο σώμα που εμφυτεύθηκε στον οργανισμό.\nΟρισμένες φορές αυτά τα οιδήματα ή οι σκληρίες της χειρουργημένης περιοχής μπορεί να επιμένουν για 6-8 εβδομάδες μετά το χειρουργείο και να υποστρέφουν βραδέως, είναι ωστόσο αθώες και δεν προκαλούν πόνο.\nΚατά τη διάρκεια της 1ης εβδομάδας μετά το χειρουργείο θα πρέπει ο ασθενής να εφαρμόζει ψυχρά επιθέματα επί της χειρουργικής τομής τουλάχιστον 5-6 φορές ημερησίως και διάρκειας 10λεπτών τη φορά.\nΣε λίγες περιπτώσεις απαιτείται κατά τη διάρκεια του χειρουργείου να τοποθετηθεί σωλήνας παροχέτευσης στο χειρουργικό πεδίο, ο οποίος αφαιρείται κατά κανόνα τη 2η μετεγχειρητική ημέρα.\nΣε περίπτωση που κάποιος ασθενής μετά από χειρουργική αποκατάσταση βουβωνοκήλης εμφανίσει αιμορραγία, πρήξιμο της χειρουργημένης περιοχής ή πυρετό θα πρέπει να επικοινωνήσει άμεσα με το χειρουργό του!\nΠότε επιτρέπεται το ντους μετά από το χειρουργείο βουβωνοκήλης;\nΉδη μετά από 48 ώρες από το χειρουργείο επιτρέπεται το ντους. Δεν συστήνεται η κολύμβηση σε πισίνες και η χρήση καλλυντικών επιθεμάτων και σαπουνιών στη χειρουργημένη περιοχή για τις πρώτες 15 μέρες μετά το χειρουργείο. Τα αδιάβροχα επιθέματα πρέπει να αλλάζονται μετά από κάθε ντους ώστε να μην παραμένει υγρασία επί της τομής.\nΠότε γίνεται ο πρώτος ιατρικός έλεγχος μετά από το χειρουργείο βουβωνοκήλης;\nΚατά κανόνα συστήνεται, κυρίως μετά από χειρουργείο σε εξωτερική βάση, ο πρώτος ιατρικός έλεγχος να γίνεται την 1η ή 2η μετεγχειρητική ημέρα, όπου γίνεται αλλαγή του χειρουργικού τραύματος. Σε ασθενείς που χειρουργήθηκαν σε εσωτερική βάση σε νοσοκομείο ο ιατρικός έλεγχος εξατομικεύεται.\nΑπό διάφορες κλινικές και ανάλογα με τις απαιτήσεις της εκάστοτε πιστοποίησης ποιότητας προτείνονται κλινικοί έλεγχοι:\n- μετά από 1 εβδομάδα - μετά από 1 μήνα - μετά από 3 μήνες - μετά από 1 έτος\nΠότε επιτρέπεται η σωματική καταπόνηση;\nΗ σύσταση για σωματική καταπόνηση εξατομικεύεται αναλόγως των διεγχειρητικών ευρημάτων και της εφαρμοσθείσας εγχειρητικής τεχνικής.\nΜετά από 1-2 μέρες: συνήθεις ήπιες καθημερινές δραστηριότητες Μετά από 1-2 εβδομάδες: ήπια σωματική καταπόνηση - άρση βάρους μέχρι 10-15 κιλών, ποδήλατο, τρέξιμο, κολύμβηση Μετά από 2-3 εβδομάδες: αύξηση της σωματικής καταπόνησης: Fitness με ελαφρά ως ήπια σωματική καταπόνηση Μετά από 4 εβδομάδες: προοδευτικά αυξανομένη σωματική καταπόνηση χωρίς περιορισμούς\nΔρ. Γεώργιος Β. Αναστασόπουλος


Επιμέλεια Σωτήρης Μπαρσάκης 10 Οκτωβρίου 2021, 10:45\nΕφιαλτική νύχτα έζησαν οι κάτοικοι της Βόρειας Εύβοιας. Συγκεκριμένα στο Αχλάδι και την Αγία Άννα όπου η κακοκαιρία «Αθηνά» προκαλεί νέες μεγάλες καταστροφές στην περιοχή μετά τον πύρινο εφιάλτη που έζησαν λίγους μήνες πριν.\nΗ έντονη βροχόπτωση προκάλεσε πλημμυρικά φαινόμενα σε οικίες. Κατολίσθηση προκλήθηκε μέσα στον οικισμό του Αχλαδίου.\n” Πολύ δύσκολη η αποψινή νύχτα για τους κατοίκους της Παραλίας της Αγίας Άννας αλλά κ του Αχλαδίου. Η έντονη βροχόπτωση προκάλεσε πλημμυρικά φαινόμενα σε οικίες.Κατολίσθηση προκλήθηκε μέσα στον οικισμό του Αχλαδίου. Η καταστροφή που έχει γίνει στο ανατολικό μέτωπο, από την Αγία Άννα μέχρι τον Βασιλικό δεν περιγράφεται. Κοίτη 120 μέτρων μήκους σχηματίστηκε στην παραλία του Αχλαδίου. Δυστυχώς τα αποτελέσματα της καταστροφικής πυρκαγιάς δεν άργησαν να φανούν. Στις 4 το πρωί βγάλαμε ηλικιωμένο από σπίτι όπου το νερό έφτανε στο ένα μέτρο. Σπάσαμε περιφράξεις από σπίτια για να εκτονωθεί το νερό, αλλιώς θα είχαμε θύματα.” δήλωσε ο Δήμαρχος Γιώργος Τσαπουρνιώτης στο eviathema.gr\n“ Αυτήν την ώρα η βροχή έχει υποχωρήσει. Όλο το ανατολικό μέτωπο, του Δήμου Μαντουδίου – Λίμνης – Αγίας Άννα αντιμετωπίζει σοβαρό πρόβλημα, αφού αρκετά σπίτια έχουν πλημμυρίσει, ενώ σήμεία των δημοτικών δρόμων έχουν κοπεί στην μέση με αποτέλεσμα να δυσκολεύει η μετακίνηση των κατοίκων και στο εθνικό δυκτιο υπάρχουν πάρα πολλά φερτά υλικά. ” δήλωσε ο Γιώργος Κελαϊδίτης στο eviathema.gr\nsliderΑγία ΆνναΑχλάδιΒόρεια Εύβοιακακοκαιρία Αθηνά\nPrevious article Οι συμπτώσεις στην πορεία του Στέλιου Καρβελά\nNext article Βόρεια Εύβοια: Στις πληγείσες περιοχές ο Τριαντόπουλος – «Σε εξέλιξη η αποτίμηση των ζημιών»\nΕύβοια: ΣΟΚΑΡΙΣΤΙΚΕΣ ΕΙΚΟΝΕΣ – Η πύρινη λαίλαπα καίει τα πάντα στην παραλία Φραγκάκι στο Αχλάδι [ΒΙΝΤΕΟ]\nΒίντεο – σοκ από εικόνες της φωτιάς βιβλικών διαστάσεων που διαδραματίστηκαν το βράδυ της Παρασκευής […] More\nΉδη από την Μεγάλη Εβδομάδα, ο άτυχος 44χρονος νοσηλευόταν στο Γενικό Νοσοκομείο Χαλκίδας, με συμπτώματα […] More


Πατέ Μαϊντανού | womland | art & lifestyle guide\nPosted on December 2, 2011 by womadmin\nΤο πατέ μαιντανού είναι ένα εύγεστο και ασυνήθιστο ντιπ, που σερβίρεται με κριτσίνια, παξιμαδάκια, κράκερς ή ψωμί.\nΜπορεί να συνοδέψει ευχάριστα το ποτό σας ή κρύα πιάτα σ’ ένα μπουφέ.\n5-6 μεγάλες φέτες μπαγιάτικο Ψωμί\nΑφαιρείτε την κόρα από το ψωμί, το μουλιάζετε σε νερό και στη συνέχεια, το στύβετε πολύ καλά με τα χέρια σας. Πλένετε το μαϊντανό, τον στεγνώνετε και τον κόβετε σε μεγάλα κομμάτια. Τον ρίχνετε στο μπλέντερ μαζί με το σκόρδο, το κουκουνάρι, το χυμό λεμονιού, το ξίδι, λίγο ελαιόλαδο και το αλατοπίπερο. Χτυπάτε για λίγο το μίγμα να πολτοποιηθεί και, στη συνέχεια, προσθέτετε το ψωμί και λίγο-λίγο το υπόλοιπο ελαιόλαδο. Τα δουλεύετε για λίγο όλα μαζί, μέχρι να ομογενοποιηθεί το μίγμα να πάρετε μια λεία κρέμα. Δοκιμάζετε και, ανάλογα με τη γεύση σας, συμπληρώνετε λεμόνι, ξίδι και αλατοπίπερο. Μεταφέρετε το μίγμα σε γυάλινο σκεύος με καπάκι και το αφήνετε στο ψυγείο σας μέχρι να το σερβίρετε.\nΕάν το μίγμα είναι πολύ αραιό, μπορείτε να προσθέσετε επιπλέον ψωμί, το οποίο θα έχετε προηγουμένως μουλιάσει σε νερό.\nΤο πατέ μαϊντανού ταιριάζει ωραία και ως σάλτσα για τα ζυμαρικά σας ή τις τηγανιτές πατάτες σας.\n← Διώξε τις ημικρανίες με ενεργειακή θεραπεία\nIBC2012 Innovation Awards →


Τα τυπωμένα ηλεκτρονικά είναι ένα σύνολο μεθόδων εκτύπωσης που χρησιμοποιούνται για τη δημιουργία ηλεκτρικών συσκευών σε διάφορα υποστρώματα. Η εκτύπωση τυπικά χρησιμοποιεί κοινό εξοπλισμό εκτύπωσης που είναι κατάλληλος για τον ορισμό μοτίβων σε υλικό, όπως η εκτύπωση σε οθόνη , η φλεξογραφία , η γκραβούρα , η λιθογραφία offset και το inkjet . Σύμφωνα με τα πρότυπα του ηλεκτρονικού κλάδου, πρόκειται για διαδικασίες χαμηλού κόστους. Ηλεκτρικά λειτουργικά ηλεκτρονικά ή οπτικά μελάνια εναποτίθενται στο υπόστρωμα, δημιουργώντας ενεργές ή παθητικές συσκευές, όπως τρανζίστορ λεπτής μεμβράνης . πυκνωτές. πηνία · αντιστάσεις . Τα έντυπα ηλεκτρονικά αναμένεται να διευκολύνουν τα ευρέως διαδεδομένα, πολύ χαμηλού κόστους, ηλεκτρονικά χαμηλής απόδοσης για εφαρμογές όπως ευέλικτες οθόνες , έξυπνες ετικέτες , διακοσμητικές και κινούμενες αφίσες και ενεργά ρούχα που δεν απαιτούν υψηλή απόδοση\nΟ όρος ηλεκτρονικά έντυπα συχνά σχετίζεται με οργανικά ηλεκτρονικά ή πλαστικά ηλεκτρονικά , στα οποία ένα ή περισσότερα μελάνια αποτελούνται από ενώσεις με βάση τον άνθρακα. Αυτοί οι άλλοι όροι αναφέρονται στο υλικό μελάνης, το οποίο μπορεί να εναποτεθεί με μεθόδους βασισμένες σε διάλυμα, με βάση το κενό ή με άλλες μεθόδους. Το τυπωμένο ηλεκτρονικό, αντίθετα, καθορίζει τη διαδικασία και, με την επιφύλαξη των ειδικών απαιτήσεων της επιλεγμένης διαδικασίας εκτύπωσης, μπορεί να χρησιμοποιήσει οποιοδήποτε υλικό με βάση το διάλυμα. Αυτό περιλαμβάνει οργανικούς ημιαγωγούς , ανόργανους ημιαγωγούς , μεταλλικούς αγωγούς, νανοσωματίδια , νανοσωλήνες κ.λπ.\nΓια την προετοιμασία εντύπων ηλεκτρονικών χρησ\nιμοποιούνται σχεδόν όλες οι βιομηχανικές μέθοδοι εκτύπωσης. Παρόμοια με τη συμβατική εκτύπωση, τα τυπωμένα ηλεκτρονικά συστήματα εφαρμόζουν στρώματα μελάνης ένα πάνω στο άλλο Έτσι, η συνεκτική ανάπτυξη των μεθόδων εκτύπωσης και των υλικών μελάνης είναι τα βασικά καθήκοντα του πεδίου.\nΤο σημαντικότερο πλεονέκτημα της εκτύπωσης είναι η κατασκευή χαμηλού κόστους όγκου. Το χαμηλότερο κόστος επιτρέπει τη χρήση σε περισσότερες εφαρμογές.  Ένα παράδειγμα είναι τα συστήματα RFID , τα οποία επιτρέπουν την αναγνώριση χωρίς επαφή στις συναλλαγές και τις μεταφορές. Σε ορισμένους τομείς, όπως η εκτύπωση φωτοεκπομπών , δεν επηρεάζει την απόδοση.  Η εκτύπωση σε εύκαμπτα υποστρώματα επιτρέπει την τοποθέτηση ηλεκτρονικών συσκευών σε καμπύλες επιφάνειες, για παράδειγμα εκτύπωση ηλιακών κυψελών στις οροφές οχημάτων. Συνηθέστερα, οι συμβατικοί ημιαγωγοί δικαιολογούν το πολύ υψηλότερο κόστος τους παρέχοντας πολύ υψηλότερες επιδόσεις.\nΑναρτήθηκε από VLAHABA στις 3:02 π.μ. Δεν υπάρχουν σχόλια:\nΤα τυπωμένα ηλεκτρονικά είναι ένα σύνολο μεθόδων ε...


Ben & Jerry’s: Ένα "πράσινο" παγωτό | InfoKids\nΑρχική › Προτάσεις Αγοράς › Ben & Jerry’s: Ένα "πράσινο" παγωτό\nBen & Jerry’s: Ένα "πράσινο" παγωτό\nΚι όμως, ένα παγωτό, με αξεπέραστη γεύση, μπορεί μέσα από τη διαδικασία παραγωγής του να χαρακτηριστεί «πράσινο» και να προσφέρει ένα υψηλότερο βιοτικό επίπεδο στους κτηνοτρόφους, πιο υγιείς αγελάδες και βελτίωση των περιβαλλοντολογικών δεικτών.\nΟ λόγος για τα παγωτά Ben & Jerry’s, τα οποία το 2006 κυκλοφόρησαν το πρώτο παγωτό στον κόσμο με πιστοποίηση από το Fairtrade. Κι ακόμη, τα Ben & Jerry’s σε συνεργασία με τη WWF και τον καθηγητή Marc Cornelissen ίδρυσαν το Κολέγιο Κλιματολογικών Αλλαγών με στόχο να εκπαιδεύσει νέους ανθρώπους να παίρνουν πρωτοβουλίες για την προστασία του περιβάλλοντος.\nΤο σημαντικότερο είναι ότι όλα αυτά τα σπουδαία για το περιβάλλον συνδυάζονται με το πάθος για καλό παγωτό.\nΔοκιμάστε τις 4 μοναδικές γεύσεις που θα σας ξετρελάνουν:\nChocolate Fudge Brownie – Πλούσιο παγωτό σοκολάτα με κομμάτια σοκολατένια Brownies. Πρόκειται για τα νοστιμότερα brownies που έχεις δοκιμάσει ποτέ!\nCookie Dough – Παγωτό βανίλια με ζύμη μπισκότου με κομμάτια σοκολάτας. Η γεύση που έχει κερδίσει τις καρδιές όλων!\nStrawberry Cheesecake – Παγωτό cheesecake με φράουλες, σιρόπι φράουλας και κομμάτια μπισκότου. Αν σου αρέσει το Cheesecake προετοιμάσου να ζήσεις μια μοναδική γευστική εμπειρία!\nChunky Monkey – Παγωτό μπανάνα με μεγάλα κομμάτια σκούρας σοκολάτας και καρύδια. Ένας αφοπλιστικός συνδυασμός γεύσεων που λατρεύτηκε από όλο τον κόσμο!\n...σε μια μικρή βιοτεχνία παρασκευής παγωτού στο Burlington των Η.Π.Α., 2 φίλοι, ο Ben Cohen και ο Jerry Greenfield, ξεκίνησαν να παρασκευάζουν παγωτό από αγνά υλικά εξαιρετικής ποιότητας και με άφθονο γάλα. Ο κόσμος αμέσως τα ανακάλυψε και άρχισε να σχηματίζει ουρές για να γευτεί το παγωτό τους.\nΧρησιμοποιούσαν αγνή κρέμα γάλακτος από τον τόπο τους, μεγάλα κομμάτια σοκολάτας, ξηρών καρπών και φρούτων, σιρόπια σε διάφορες γεύσεις και τραγανή γαρνιτούρα. Ο κόσμος δεν άργησε να τα ανακαλύψει και να σχηματίσει ουρές για να γευτεί το παγωτό τους, που πέρασαν τον Ατλαντικό και έφτασαν μέχρι την Ευρώπη.\nΤετάρτη, 11 Αύγουστος, 2010 στην κατηγορία Προτάσεις Αγοράς\nΒαφές... φυσικά αποτελεσματικές για τη μαμά


,89.225 απλήρωτα τέλη κυκλοφορίας από το 2013\nHome,ΕΛΛΑΔΑ,89.225 απλήρωτα τέλη κυκλοφορίας από το 2013\nΑΕΤΟΣ 2:53 μ.μ. 20 Μαΐ 2017 0 σχόλια\nΗ Ανεξάρτητη κι ανεξέλεγκτη αρχή είσπραξης φόρων για λογαριασμό των τοκογλύφων... δεν θα σταματήσει αν δεν ρουφήξει και το τελευταίο ευρώ από τους φτωχούς. Από τις Λίστες Λαγκάρντ, τους εμπόρους όπλων, τους πολιτικούς και τους δημοσιογράφους... δεν αγγίζουν ούτε ευρώ.«Ραβασάκια» σε ιδιόκτητες 89.225 οχημάτων, που δεν έχουν πληρώσει τέλη κυκλοφορίας και οι οποίοι θα κληθούν να τα πληρώσουν μαζί με το πρόστιμο, στέλνει η ΑΑΔΕ.\nΣυνολικά, δηλαδή, οι οφειλέτες καλούνται να καταβάλουν 15.463.664 ευρώ. Ήδη, οι συγκεκριμένοι ιδιοκτήτες οχημάτων έχουν τη δυνατότητα ενημέρωσης μέσω της εφαρμογής «Προσωποποιημένη Πληροφόρηση» του TAXISnet, ενώ θα λάβουν και e-mail για τα ποσά, που πρέπει να πληρώσουν.


«Ανάστα η Κύπρος» - Μετά τη σταύρωση έρχεται η Ανάσταση\n07 Απρ 2018 ΠΑΡΑ-THEMA\nΠανικός σε πτήση από Πάφο – Αναγκαστική προσγείωση στη Βουλγαρία (Pics)\nΑΠΟΚΛΕΙΣΤΙΚΟ: Αυτός είναι ο παίκτης της Μπράγκα που έρχεται Κύπρο\nΚΥΠΡΟΣ: Τι σκαρφίστηκε για να γλυτώσει τη μεταφορική – ΦΩΤΟΓΡΑΦΙΑ\nΣε κλίμα συγκίνησης ψάλθηκε γύρω στις 8:00 το πρωί του Μεγάλου Σαββάτου η πρώτη Ανάσταση.\n«Ανάστα ο Θεός, κρίνων την γην, ότι συ κατακληρονομήσεις εν πάσι τοις εθνέσι», έψαλαν οι ιερείς και οι πιστοί κτύπησαν τους σκάμνους και έριξαν δάφνες για να αναγγείλουν την ανάσταση του Κυρίου.\nΣτην Κύπρο το νόημα είναι βαθύτερο, ξεπερνά τα στενότερα θρησκευτικά πλαίσια.\nΗ Κύπρος σταυρώθηκε πάμπολλες φορές.\nΑπό αρχαιοτάτων χρόνων και κυνηγημένη από τους δυνάστες της, Σαρακηνούς, Φοίνικες, Ενετούς, Βρετανούς, Οθωμανούς και ξανά Βρετανούς. Τώρα κουβαλά τον δικό της σταυρό, ημικατεχόμενη και ξεχασμένη στη γωνιά της ανατολικής Μεσογείου.\nΟ κόσμος της, πιστός και λιγομίλητος, προχωρά στον δικό του Γολγοθά, ψάλλει το «Σήμερον κρεμμάται επί ξύλου», καρτερώντας με χαρά το «Η Ζωή εν Τάφω» γιατί ακολουθεί το «Ανάστα ο Θεός».\nΜετά τη σταύρωση έρχεται η ανάσταση. Με βαθιά προσμονή και εγκαρτέρηση, όπως μας δίδαξαν οι γιαγιάδες μας, αλλά και με πυγμή, ψυχή βαθιά, όπως μας έμαθαν οι παππούδες μας.\nΜετά τη σταύρωση έρχεται η ανάσταση. Τότε που θα μπορεί σύμπας ο κυπριακός Ελληνισμός να πορευθεί στον Άγιο Γεώργιο Εξορινό χωρίς την άδεια του κατοχικού στρατού, τότε που θα μπορεί να ψάλει το «Ω γλυκύ μου έαρ» και το «Ανάστα ο Θεός» λίγες ώρες μετά, σε κάθε εκκλησία αυτού του νησιού.\nΑπό τη Μόρφου στην Κερύνεια, από τη Μεσαορία στην Καρπασία και την Αμμόχωστο. Όταν διαγράψουμε την εκμετάλλευση των ανθρώπων και με αξιοπρέπεια βαδίσουμε ελεύθεροι στο δικό μας αύριο. Μετά τη σταύρωση έρχεται η Ανάσταση.\n«Ο σταυρός του Κυρίου είναι η Κύπρος•\nόταν μετά τη σταύρωση τον έριξαν στη θάλασσα».\nLIVE: Κύπρος-Σλοβενία - ΕΝΔΕΚΑΔΕΣ&ΦΩΤΟΓΡΑΦΙΕΣ\nΣυγχαρητήρια στο υιό του και έξω φρενών με μερίδα εκπαιδευτικών ο Γενικός Ελεγκτής - ΕΙΚΟΝΑ\nΛΑΡΝΑΚΑ: Εντυπωσιακό θέαμα – Φίδια εν ώρα… αναπαραγωγής –VIDEO


…και καλές γιορτές!!! | EMMEIS website\nΑρχική » EDITORIAL » …και καλές γιορτές!!!\n…και καλές γιορτές!!!\nΝαι, αυτό πρέπει να λέμε τέτοια περίοδο! Ο Δεκέμβρης είναι ο πιο εορταστικός μήνας του χρόνου. Πλατείες, καταστήματα, σπίτια, όλα φορούν τα γιορτινά τους! Βέβαια, φέτος έχω την αίσθηση ότι όλοι και όλα φόρεσαν «πλερέζες»…\nΟμολογουμένως, τους τελευταίους μήνες ζούμε το θέατρο του παραλόγου με πολλούς υποψηφίους για τον πρωταγωνιστικό ρόλο. Ειλικρινά, αυτό που με εξοργίζει περισσότερο είναι ότι σε περίοδο κρίσης –και μάλιστα τέτοιου μεγέθους- δεν μπορεί να υπάρξει καμία συνεννόηση. Ο καθένας παίρνει το δικό του δρόμο ενώ όλοι είναι συνυπεύθυνοι για την υφιστάμενη κατάσταση.\nΑπό τη στιγμή που πολλοί είναι αυτοί που υποστηρίζουν ότι νοιάζονται για τον ελληνικό λαό, γιατί κανείς τόσα χρόνια δεν έκανε κάτι για αυτόν; Γιατί ο λαός καλείται επί μονίμου βάσεως να πληρώνει κάθε είδους εισφορές ενώ το κράτος αδυνατεί πλέον να του προσφέρει τα στοιχειώδη; Γιατί αυτοί που ενδιαφέρονται για το λαό δεν έβαλαν κάτω τα πράγματα να δουν πώς μπορούν να κινηθούν περισσότερο αποτελεσματικά;\nΟ κόσμος έχει κουραστεί. Η κούραση οδηγεί στην αγανάκτηση και ποιος ξέρει η αγανάκτηση πού θα οδηγήσει! Κάθε μέρα ακούμε νέα μέτρα που σχετίζονται με απολύσεις, περικοπές μισθών και συντάξεων. Τα κρούσματα κλοπών αυξάνονται και παιδιά λιποθυμούν στα σχολεία από ασιτία. Αυτές είναι οι ειδήσεις της Ελλάδας του 21ου αιώνα. Πλέον η καθημερινότητα είναι ένας αγώνας επιβίωσης για πολλούς συνανθρώπους μας. Μπροστά σε αυτή την πραγματικότητα δε βρέθηκε κανείς να μιλήσει με ειλικρίνεια, να αναλάβει ευθύνες και να δράσει υπέρ του κοινωνικού συνόλου.\nΠριν από λίγες μέρες βρέθηκα σε μια ορκωμοσία στην κατάμεστη από νέους ανθρώπους Αίθουσα Τελετών του Αριστοτέλειου Πανεπιστημίου Θεσσαλονίκης. Κάθε φορά που βρίσκομαι σε τέτοιες εκδηλώσεις, ακούω προσεκτικά τα λόγια-συμβουλές που δίνουν οι ομιλούντες καθηγητές στα παιδιά. Στην προκειμένη περίπτωση κάποιος εκ των καθηγητών παρότρυνε τους αποφοίτους να συνεχίσουν τις σπουδές τους, αν το επιθυμούν, ακόμα και στο εξωτερικό, με την ελπίδα, ωστόσο, να επιστρέψουν στην Ελλάδα και να προσφέρουν εδώ όλα όσα διδάχθηκαν τόσα χρόνια στα Πανεπιστήμια.\nΗ αλήθεια είναι ότι η παραπάνω έκκληση προς τους νέους ανθρώπους γίνεται ολοένα και πιο έντονη, τη στιγμή που η ιδέα της μετανάστευσης φαίνεται να «δελεάζει» ολοένα και περισσότερους. Προσωπικά με πληγώνει η «πρακτική» της μετανάστευσης αλλά τη θεωρώ απόλυτα δικαιολογημένη επιλογή! Όταν είσαι στην πιο παραγωγική και δημιουργική ηλικία και ζεις σε μια χώρα που δε σου δίνει κίνητρα και ευκαιρίες, για ποιο λόγο να μην αναζητήσεις το μέλλον σου αλλού; Ας μη γελιόμαστε, στη χώρα μας οι θέσεις εργασίας είναι σχεδόν ανύπαρκτες και όσες υπάρχουν αφορούν σε απασχόληση αμισθί ή με μισθούς πενιχρούς. Υποδομές δεν υπάρχουν ή δεν επαρκούν προκειμένου ένας επιστήμονας να κάνει σωστά τη δουλειά του. Το κοινωνικό κράτος υφίσταται πια μόνο ως ιδέα. Όταν όλα είναι σαθρά, γιατί κάποιος να μην αναζητήσει άλλη διέξοδο;\nΕίναι πολλοί οι προβληματισμοί και πολλά τα προβλήματα. H αλήθεια είναι ότι οι Έλληνες έχουμε μάθει να μη σκύβουμε το κεφάλι. Ας ελπίσουμε ότι το ίδιο θα κάνουμε και αυτή τη φορά!\nΑρκετά με τα άσχημα… Όπως ανέφερα εξ αρχής, διανύουμε περίοδο εορτών κι επειδή έχω μάθει κάθε χρόνο τέτοιο καιρό να δίνω ευχές, εύχομαι από καρδιάς σε όλους Καλά Χριστούγεννα και Καλή Χρονιά με την ελπίδα όλα να πάνε καλύτερα!\nΜε το νέο έτος πάλι εδώ θα είμαστε…\nΥΓ: Να μην ξεχάσω να συγχαρώ τη Θεσσαλονίκη, η οποία βγήκε νικήτρια στη διεκδίκηση του τίτλου της Ευρωπαϊκής Πρωτεύουσας Νέων για το 2014. Μπράβο σε όσους εργάστηκαν για αυτό το εγχείρημα και καλό κουράγιο σε όσους πρόκειται να δράσουν προκειμένου η Θεσσαλονίκη μας να είναι πανέτοιμη το έτος 2014.


Σύλλογος Φίλων των Απανταχού Κρυπτοχριστιανών: Οκτωβρίου 2015\nΜαρτυρία σοκ εν έτει 2008: Είμαστε Κρυπτοχριστιανοί… ακόμα δεν τολμάμε να βγούμε δημόσια, αλλά θα βγούμε σε μερικά χρόνια…\nΕκπομπή της τηλεόρασης Όλυμπος καλεσμένος ο Ησαίας Κωνσταντινίδης\nΑναρτήθηκε από Σύλλογος Φίλων των Απανταχού Κρυπτοχριστιανών στις 8:54 μ.μ.\nΠροφητεία Γέρ.Αμφιλοχίου για τους Τούρκους. Το 50% των Τούρκων και οι Κρυπτοχριστανοί\nΑναρτήθηκε από Σύλλογος Φίλων των Απανταχού Κρυπτοχριστιανών στις 8:30 μ.μ.\nH περιοδεία του Αγίου Παϊσίου στα Πομακοχώρια της Θράκης !\nἘσεῖς, ἐάν ὁμολογήσετε τόν Χριστό, θά εἶστε σέ καλύτερη θέση ἀπό ἐμᾶς, γιατί ἐμεῖς τά ξέρουμε ὅλα καί δυστυχῶς δέν τά ἐφαρμόζουμε».\nὉ Τριαδικός Θεός διά Ἰησοῦ Χριστοῦ τοῦ Σωτῆρος, ἐπιθυμεῖ καί βοηθάει ὥστε ὁ κάθε ἄνθρωπος διά τῆς πίστεως νά καταστεῖ βαθειά ἰσορροπημένος, ἅγιος, καί νά μήν καταντᾶ ἀναγκεμένος.\nΑναρτήθηκε από Σύλλογος Φίλων των Απανταχού Κρυπτοχριστιανών στις 6:15 μ.μ.\nΜετά την γνωστή τουρκική ταινία, «Yüreğıne Sor» που εξιστορούσε το δράμα των κρυπτοχριστιανών του Πόντου και η οποία δυστυχώς στην Τουρκία, αλλά και στην Ελλάδα «θάφτηκε» από όλες τις οθόνες, έρχεται τώρα μια νέα τουρκική ταινία για να αναστατώσει για άλλη μια φορά τις συνειδήσεις στην άλλη πλευρά του Αιγαίου σε μια προσπάθεια να τις ανακουφίσει από τις ιστορικές τους τύψεις.\nΑναρτήθηκε από Σύλλογος Φίλων των Απανταχού Κρυπτοχριστιανών στις 3:50 μ.μ.\nΗ μπόρα έχει περάσει, αλλά θυμωμένα κυλούν τα θολά νερά του ποταμού, δίπλα από το μεγάλο χωριό που απλώνεται στον εύφορο κάμπο. Είναι Τουρκικό το χωριό.\nΑναρτήθηκε από Σύλλογος Φίλων των Απανταχού Κρυπτοχριστιανών στις 2:01 μ.μ.\nΑναρτήθηκε από Σύλλογος Φίλων των Απανταχού Κρυπτοχριστιανών στις 5:54 μ.μ.\nΙνδονήσια μουσουλμάνα γίνεται χριστιανή μετά από θαύμα\nΗ δύναμη των Μέσων στην υπηρεσία του Ευαγγελίου\nΣχόλιο: Ας μην αργήσει η ώρα που και εμείς οι Ορθόδοξοι θα έχουμε τα δικά μας Μέσα και η Ορθοδοξία θα κηρυχτεί και διαδοθεί σε όλη την οικουμένη.\nΑναρτήθηκε από Σύλλογος Φίλων των Απανταχού Κρυπτοχριστιανών στις 11:59 μ.μ.\nΕκατομμύρια μουσουλμάνοι μεταστρέφονται στο Χριστό!\nΑναρτήθηκε από Σύλλογος Φίλων των Απανταχού Κρυπτοχριστιανών στις 3:35 μ.μ.\nΗ Ιερά Μονή Παντοκράτορος Ταώ Πεντέλης (ΒΙΝΤΕΟ & ΦΩΤΟ)\nΗ επίσκεψη στην Ελλάδα της συζύγου του προέδρου μιας μουσουλμανικής χώρας και η επιθυμία της να επισκεφθεί ένα αθηναϊκό μοναστήρι με οδήγησε στην συγκεκριμένη μονή, στο Πεντελικό Ορος.\nΑναρτήθηκε από Σύλλογος Φίλων των Απανταχού Κρυπτοχριστιανών στις 3:25 μ.μ.\nΑκόμα και στα κέντρα υποδοχής προσφύγων οι μουσουλμάνοι καταδιώκουν με μανία τους χριστιανούς. Τρομερές αποκαλύψεις από ανθρώπους που εργάζονται με μετανάστες.\nΑναρτήθηκε από Σύλλογος Φίλων των Απανταχού Κρυπτοχριστιανών στις 9:05 π.μ.\nΑναρτήθηκε από Σύλλογος Φίλων των Απανταχού Κρυπτοχριστιανών στις 9:50 μ.μ.\nΑναρτήθηκε από Σύλλογος Φίλων των Απανταχού Κρυπτοχριστιανών στις 3:06 μ.μ.\nΔυο ακόμη συνταρακτικά γεγονότα συγκλονίζουν τους απανταχού Ορθοδόξους Χριστιανούς.\nΑναρτήθηκε από Σύλλογος Φίλων των Απανταχού Κρυπτοχριστιανών στις 2:45 μ.μ.\nΑναρτήθηκε από Σύλλογος Φίλων των Απανταχού Κρυπτοχριστιανών στις 9:58 π.μ.


Ποτάμι και ΠΑΣΟΚ εξακολουθούν να διαφωνούν\nΑρχική » Ποτάμι και ΠΑΣΟΚ εξακολουθούν να διαφωνούν\nΟ Σταύρος Θεοδωράκης δηλώνει ότι οι περισσότεροι υποψήφιοι συμφωνούν σε αυτήν, ενώ από τη Χαριλάου Τρικούπη εκφράζουν αμφιβολίες για το αδιάβλητο της ψηφοφορίας\nΤις θέσεις του για την εξ αποστάσεως ηλεκτρονική ψηφοφορία επαναλαμβάνει το ΠΑΣΟΚ σε άτυπη ενημέρωση που κοινοποίησε πριν από λίγη ώρα, επιμένοντας στην αυτοπρόσωπη παρουσία πριν από την ημέρα της εκλογής για την παραλαβή του προσωπικού κωδικού (pin).\nΔηλώνοντας ότι την επιθυμεί υπό προϋποθέσεις, επισημαίνει ότι η αυτοπρόσωπη παρουσία είναι η κυριότερη εγγύηση για το αδιάβλητο της ψηφοφορίας και της εκλογής.\nΤο ΠΑΣΟΚ επικαλείται τα ισχύοντα στην Εσθονία, στην οποία εφαρμόζεται δοκιμαστικά η εξ αποστάσεως ηλεκτρονική ψηφοφορία, όμως κι εκεί απαιτείται αυτοπρόσωπη παρουσία. Επίσης, αναφέρει ότι σε καμία εκλογή σοσιαλιστικού ή σοσιαλδημοκρατικού κόμματος πρόσφατα δεν ίσχυσε ηλεκτρονική ψηφοφορία, ενώ το Συνταγματικό Δικαστήριο στη Γερμανία την απέρριψε.\n«Δεν εμπιστευόμαστε την εξ αποστάσεως ψηφοφορία χωρίς την πλήρωση βασικών εγγυήσεων. Και αυτές παρά τις προσπάθειες του κ. Αλιβιζάτου δεν έχουν δοθεί. Χαρακτηριστική είναι η τοποθέτηση του κ. Δρυμιώτη ενώπιον της Επιτροπής, ο οποίος σε σχετική ερώτηση, απάντησε ότι δεν μπορεί να διασφαλιστεί ότι κάποιος δεν θα ψηφίσει και για αλλά πρόσωπα. Κορυφαία και θεμελιώδης εγγύηση είναι η προηγηθείσα αυτοπρόσωπη παρουσία του εκλογέα ενώπιον εφορευτικής επιτροπής και η παραλαβή του αποκλειστικού γι’ αυτόν κωδικού (pin)», αναφέρει χαρακτηριστικά το ΠΑΣΟΚ.\n«Η συμμετοχή στην εκλογική διαδικασία είναι πράξη υψίστης πολιτικής ευθύνης. Η αυτοπρόσωπη παρουσία του εκλογέα σε οποιαδήποτε φάση της διαδικασίας αποτελεί την ελάχιστη εγγύηση και απόδειξη αυτής της ευθύνης», αναφέρει το ΠΑΣΟΚ συμπληρώνοντας: «Το χρονοδιάγραμμα δεν ανατρέπεται ή τροποποιείται. Η χώρα περνάει εξαιρετικά δύσκολες στιγμές. Η ανάγκη απαντήσεων στα προβλήματα είναι επιτακτική. Και είναι ανεπίτρεπτη κάθε παράταση της εσωστρέφειας».\nΑπό την άλλη πλευρά, ο Σταύρος Θεοδωράκης στην Καλαμάτα δήλωσε πως η συζήτηση για τα διαδικαστικά είναι απαραίτητη, ενώ υπογράμμισε ότι«η συντριπτική πλειοψηφία των υποψηφίων έχει καταλήξει σε αυτό που είχαμε προτείνει από την αρχή». Δηλαδή στο «να μπορούν να ψηφίζουν και μέλη και φίλοι, άρα να μπορεί να ψηφίζει κάθε Έλληνας πολίτης. Δεύτερον στο να μπορούν οι πολίτες να ψηφίζουν στις κάλπες που έχουμε σε όλη την Ελλάδα, αλλά να μπορούν να ψηφίζουν και μέσω υπολογιστή, με έναν τρόπο αξιόπιστο και αδιάβλητο, για να μπορούν να εκφραστούν και οι νέοι που δεν έχουν τόσο καλή σχέση με την κάλπη, ενώ από τον υπολογιστή θα μπορέσουν να εκφραστούν, αλλά και οι Έλληνες που ζουν στο εξωτερικό». Μάλιστα, εξέφρασε την αισιοδοξία του ότι εκατοντάδες χιλιάδες πολίτες θα συμμετέχουν στη ψηφοφορία για την ανάδειξη του νέου αρχηγού, οι οποία θα αποτελέσουν και τη αρχή του νέου Κινήματος.\n«Η διαδικασία για τη μεγάλη δημοκρατική παράταξη δεν επιτρέπεται να εξελιχθεί σε αναμέτρηση μηχανισμών. Επιβάλλεται να είναι αναμέτρηση ιδεών, προτάσεων, επιχειρημάτων για το αύριο των πολιτών και της πατρίδας», δήλωσε ο Γιάννης Μανιάτης, υποψήφιος για την ηγεσία του νέου ενιαίου φορέα της Κεντροαριστεράς, με αφορμή τις διαφωνίες για την εξ αποστάσεως ψηφοφορία.\nΟ κ. Μανιάτης τονίζει ότι «από την πρώτη μέρα που ανακοίνωσα την υποψηφιότητά μου, τόνισα ότι έχω απόλυτη εμπιστοσύνη στον πρόεδρο της επιτροπής Ν. Αλιβιζάτο, καθώς και ότι η ψηφοφορία θα πρέπει να διεξαχθεί και ηλεκτρονικά, ιδιαίτερα με απρόσκοπτη την εξ αποστάσεως ηλεκτρονική ψηφοφορία στη μέγιστη δυνατή έκταση», ώστε να διευρυνθεί η συμμετοχή της κοινωνίας, για την εμβάθυνση της δημοκρατίας. Αναφέρει ότι είναι παραλογισμός, ένα μήνα μετά, «αντί να συζητούμε για την πολιτική και το μέλλον της πατρίδας, να υπάρχουν επιφυλάξεις για την υλοποίηση της ηλεκτρονικής ψηφοφορίας, όταν η τεχνολογία δίνει ξεκάθαρες απαντήσεις σε όλα τα θέματα».\nΟ Γιάννης Μανιάτης καταλήγει: «Ας αντιπαρατεθούν επιτέλους οι ιδέες και οι προτάσεις, για να αποδείξουμε ότι μας αφορούν τα μεγάλα και όχι τα μικρά. Για να ξαναδώσουμε προοπτική στον τόπο μας».\nΚαμίνης: Μην προκαταλαμβάνουμε τις αποφάσεις\n«Η συνέχιση της δημόσιας συζήτησης για διαδικαστικά θέματα βλάπτει τη δημοκρατική παράταξη, που για το εγχείρημα έχει ως εγγύηση το κύρος της επιτροπής Αλιβιζάτου, αλλά και την ίδια την εξ αποστάσεως ηλεκτρονική ψηφοφορία», σχολίασε ο Γιώργος Καμίνης, υποψήφιος για την ηγεσία του νεου ενιαίου φορέα της Κεντροαριστεράς για το ζήτημα της εξ αποστάσεως ηλεκτρονικής ψηφοφορίας, το οποίο βρίσκεται σε μία κρίσιμη φάση, στην επεξεργασία του από την επιτροπή Αλιβιζάτου.\nΟ κ. Καμίνης υπογράμμισε ότι «τo να προκαταβάλλεται με ημιεπίσημες ανακοινώσεις η αποτυχία της εξ αποστάσεως ψηφοφορίας δεν ταιριάζει στις σχέσεις εμπιστοσύνης και συνευθύνης των υποψηφίων».\nΚΑΛΑΜΑΤΑ • ΠΑΣΟΚ • ΣΤΑΥΡΟΣ ΘΕΟΔΩΡΑΚΗΣ


Παθήσεις των ματιών μας! | My Family\nΠαθήσεις των ματιών μας!\nΜία από τις πέντε αισθήσεις μας, είναι η όραση με βασικό αισθητήριο όργανό της τα μάτια μας. Τα μάτια μας είναι πολύ ευαίσθητα όργανα και λειτουργούν για τον άνθρωπο όπως λειτουργεί μια φωτογραφική μηχανή. Μ’ αυτά αντιλαμβανόμαστε τον κόσμο γύρω μας. Μπορούμε να διακρίνουμε χρώματα, φιγούρες, παραστάσεις και γενικά όλο το περιβάλλον που μας περικλείει.\nΟι συνηθέστερες παθήσεις των ματιών μας είναι οι εξής:\nΜυωπία: Είναι η πιο συχνή διαθλαστική ανωμαλία, κατά την οποία το άτομο δυσκολεύεται να δει μακριά. Δεν είναι εύκολο στο άτομο που πάσχει από μυωπία να διακρίνει αντικείμενα και φιγούρες που βρίσκονται σε μακρινές αποστάσεις. Εμφανίζεται συνήθως στις τελευταίες τάξεις του δημοτικού σχολείου και σταθεροποιείται κάποια στιγμή στην εφηβεία. Ο βαθμός της μυωπίας του ατόμου, έχει μικρές τάσεις αύξησης μέχρι τα 21 του χρόνια. Υπάρχουν τρεις τρόποι αντιμετώπισης της μυωπίας. Το άτομο μπορεί να χρησιμοποιήσει είτε γυαλιά οράσεως, είτε φακούς επαφής, είτε με διαθλαστικές επεμβάσεις. Μια διαθλαστική επέμβαση μπορεί να γίνει ή με laser ή χειρουργικά.\nΥπερμετρωπία: Η υπερμετρωπία είναι και αυτή μια διαθλαστική ανωμαλία, όπου επηρεάζεται η κοντινή όραση του ατόμου και σε κάποιο βαθμό και η μακρινή. Εμφανίζεται συνήθως με την γέννηση του ατόμου και εμφανίζει μια μείωση στην εφηβική και μετεβηφική ηλικία. Οι τρόποι αντιμετώπισής της, είναι οι ίδιοι με την μυωπία.\nΑστιγματισμός: Είναι η παθολογική κατάσταση κατά την οποία επειδή ακριβώς η επιφάνεια του κερατοειδούς του ματιού δεν είναι ομοιόμορφη, αυτό έχει σαν αποτέλεσμα οι ακτίνες του φωτός να μην εστιάζουν στο ίδιο επίπεδο. Στο άτομο που πάσχει από αστιγματισμό, παραμορφώνονται τα αντικείμενα που βλέπει μακριά και κοντά. Εμφανίζεται από την γέννηση του ατόμου και δεν μεταβάλλεται ουσιαστικά όσο το άτομο μεγαλώνει. Και στον αστιγματισμό, οι τρόποι θεραπείας είναι γυαλιά, φακοί επαφής ή χειρουργική επέμβαση.\nΠρεσβυωπία: Το άτομο που πάσχει από πρεσβυωπία, εμφανίζει δυσκολία στο να βλέπει κοντά. Αυτό συμβαίνει γιατί παρουσιάζονται μεταβολές στον κρυσταλοειδή φακό του ματιού μας. Ο φακός αυτός είναι πολύ ελαστικός και μας επιτρέπει να εστιάζουμε άμεσα σε όλες τις αποστάσεις. Μεγαλώνοντας όμως το άτομο, ο φακός αυτός σκληραίνει και έτσι η όραση δεν είναι πια ευκρινής στις κοντινές αποστάσεις. Εμφανίζεται συνήθως μετά το 40ο έτος της ηλικίας του ατόμου. Ο βαθμός της πρεσβυωπίας αυξάνεται μέχρι και την ηλικία των 60 ετών. Ο πλέον συνηθισμένος τρόπος αντιμετώπισης της πρεσβυωπίας, είναι η χρήση γυαλιών οράσεως για τις κοντινές αποστάσεις, όπως είναι το διάβασμα. Ένα άτομο που πάσχει και από άλλη διαθλαστική ανωμαλία, από τα χρησιμοποιεί δύο γυαλιά οράσεως (ένα για κοντά και ένα για μακριά), μπορεί να χρησιμοποιεί γυαλιά με πολυεστιακούς φακούς. Τα πολυεστιακά γυαλιά έχουν την δυνατότητα να εστιάζουν σε όλες τις αποστάσεις.\nΚαταρράκτης: Λέγεται ουσιαστικά η «θόλωση» του κρυσταλλοειδούς φακού. Με την πάροδο της ηλικίας ο φακός αυτός χάνει την αρχική του σύσταση και θολώνει. Το άτομο που έχει καταρράκτη, παρουσιάζει συνήθως τα εξής: μειωμένη όραση, παρουσιάζει δυσκολία στο ν’ αντιληφθεί τα χρώματα, εμφανίζει ή αν έχει επιδεινώνεται η μυωπία του. Αρχικά στο άτομο που εμφανίζει καταρράκτη, προτείνεται από τον οφθαλμίατρο χρήση γυαλιών. Καθώς προχωρά όμως ο καταρράκτης και δεν μπορεί πλέον να διορθωθεί με τα γυαλιά, τότε είναι απαραίτητη η χειρουργική επέμβαση.


Αυτή η φωτογραφία της Katie Holmes πυροδότησε και πάλι τις φήμες περί εγκυμοσύνης – YourNews\nΈνα δημοσίευμα του Gossip Cop ήταν αρκετό για να πυροδοτηθούν οι φήμες που θέλουν την Katie Holmes έγκυο στο παιδί του ηθοποιού Jamie Foxx.\nH 39χρονη και μητέρα της 12χρονης Suri Cruise, καρπός του έρωτα και γάμου της με τον Tom Cruise υποτίθεται πως κυοφορεί ένα κοριτσάκι το οποίο θα γεννηθεί μέσα στο 2018.\nΣύμφωνα με το εν λόγω δημοσίευμα, η Holmes έχει εκμυστηρευτεί τα νέα της εγκυμοσύνης σε πολύ στενούς φίλους της. Σύμφωνα μάλιστα με την είδηση, η Holmes βιώνει μια δύσκολη εγκυμοσύνη και πρέπει να μένει στο κρεβάτι αρκετές ώρες ενώ ο Foxx δεν χάνει ραντεβού στο γιατρό, παρά το γεγονός πως η εγκυμοσύνη βρίσκεται ακόμα στο ξεκίνημά της.\nΔιάβασε ακόμα: Απίστευτο φέσι των Kardashian σε αεροπορική εταιρία: Μάθε πόσες χιλιάδες δολάρια χρωστάνε!\nΚι ενώ ο εκπρόσωπος της ηθοποιού επιμένει πως το δημοσίευμα είναι ψευδές, μια φωτογραφία της Holmes στο Instagram, πυροδότησε εκ νέου τις φήμες περί εγκυμοσύνης, μιας και το φόρεμα που προτίμησε είναι αρκετά φαρδύ και οι fans της κάπου διέκριναν φουσκωμένη κοιλιά.\nΠροηγούμενη δημοσίευση Προηγούμενη δημοσίευση: Γιούνκερ: Η πυρηνική συμφωνία με το Ιράν είναι πρωταρχικής σημασίας για την ειρήνη\nΕπόμενη δημοσίευση Επόμενη δημοσίευση: Θύμα ληστών ο Δημήτρης Καμμένος – Του έκλεψαν το αυτοκίνητο\nΑγωνία για ορειβάτες στον Όλυμπο: Μεγάλη επιχείρηση διάσωσης\nΣταύρος Μαλάς: Για αλλαγή και μια νέα κοινωνική πλειοψηφία